
1. Описание на МИГ:
1.1. Данни за общини и населени места, които попадат в територията на МИГ:
1.1.1. Списък на общините, обхванати от МИГ;

Територията на МИГ "Гълъбово-Опан" обхваща две общини – Гълъбово и Опан, които са част от област Стара Загора в Югоизточен район за планиране. Общата площ на МИГ е 606.3 км2  като територията на община Гълъбово е 348,8 km², което е 6,8% от територията на областта, а територията на община Опан е 257.5 km² или 5% от територията на областта. Община Гълъбово попада в групата на малките общини и се състои от 11 населени места - град Гълъбово и 10 села. Община Опан е една от 47-те общини в България, в които населените места са само села - 13 на брой, включително и общинският център село Опан. По данни на НСИ за 2014-та година, по население община Гълъбово е на 6-то място в областта с общо 12668 жители, а община Опан – на последно с 2703 жители. Населението на територията на МИГ е общо 15371 души.
1.1.2. Списък на населените места, обхванати от МИГ;
Таблица 1

	ЕКАТТЕ
	Населени места
	Площ

	00552
	с.Априлово
	14.66 km²

	10416
	с.Великово
	15,19 km²

	14951 
	с.Главан
	61,12 km²

	18280
	гр.Гълъбово
	59.947km2

	32857 
	с.Искрица
	15,667 km²

	47603
	с.Медникарово
	33,045 km²

	49391
	с.Мусачево
	15,306 km²

	49535
	с.Мъдрец
	36,556 km²

	53134 
	с.Обручище
	61,074 km²

	57515
	с.Помощник
	20,331 km²

	61755 
	с.Разделна
	15,99 km²

	03023
	с. Бащино 
	14.28 km²

	07750
	с. Бял извор 
	17.09 km²

	07819
	с. Бяло поле 
	38.03 km²

	10224
	с. Васил Левски 
	26.9 km²

	10639
	с. Венец 
	13.54 km²

	39222
	с. Кравино 
	11.69 km²

	53576
	с. Опан 
	29.98 km²

	59166
	с. Пъстрен 
	23.87 km²

	61791
	с. Княжевско 
	15.1 km²

	68312 
	с. Средец 
	20.8 km²

	69434
	с. Столетово 
	9.61 km²

	72970
	с. Тракия 
	16.9 km²

	87713 
	с. Ястребово 
	19.61 km²


По данни на НСИ към 31.12.2014г.

1.1.3 Брой жители на териториите, обхванати от МИГ.                    Таблица 2
	ЕКАТТЕ
	Населени места
	Население

	00552
	с.Априлово
	244

	10416
	с.Великово
	58

	14951 
	с.Главан
	906

	18280 
	гр.Гълъбово
	7957

	32857 
	с.Искрица
	185

	47603
	с.Медникарово
	453

	49391
	с.Мусачево
	197

	49535
	с.Мъдрец
	801

	53134 
	с.Обручище
	1535

	57515
	с.Помощник
	230

	61755 
	с.Разделна
	102

	03023
	с. Бащино 
	47

	07750
	с. Бял извор 
	273

	07819
	с. Бяло поле 
	292

	10224
	с. Васил Левски 
	206

	10639
	с. Венец 
	108

	39222
	с. Кравино 
	76

	53576
	с. Опан 
	327

	59166
	с. Пъстрен 
	211

	61791
	с. Княжевско 
	166

	68312 
	с. Средец 
	258

	69434
	с. Столетово 
	74

	72970
	с. Тракия 
	285

	87713 
	с. Ястребово 
	380


По данни на НСИ към 31.12.2014г.

1.2. Карта на територията:

Територията на МИГ „Гълъбово-Опан“ се намира в Югоизточната част на България, разположена е в Горнотракийската низина, обхваща части и от Сакар планина  и включва две общини – Гълъбово и Опан. Община Гълъбово е разположена южно в територията на областта. На север Гълъбово граничи с община Раднево, а на юг – с общините Харманли и Симеоновград, които са в рамките на област Хасково. На запад границата е землището на община Опан, а на изток – Тополовград. Община Опан също е в южната част на областта. На север и северозапад граничи с общините Стара Загора и Раднево, на изток – с Гълъбово, на юг са разположени общините Димитровград и Симеоновград (област Хасково). Границата на МИГ е непрекъсната.

2. Описание на процеса на участие на общността в разработване на стратегията:

2.1. Описание на процеса – проведени срещи, семинари, конференции, обучения и 

обществени обсъждания):

Популяризиране процеса на разработка на стратегията.

В периода от декември 2015 г. до май 2016 г., бяха проведени следните мероприятия:

1.Еднодневни информационни срещи (6 бр.) за популяризиране процеса на разработка на Стратегията с над 120 представители на стопанския, нестопанския и публичния сектор, както и уязвими групи и малцинства.

2.Еднодневни работни срещи (5 бр.) за консултиране с местната общност за подготовката на Стратегията, с над 80 представители на стопанския, нестопански и публичния сектор, както и уязвими групи и малцинства.

3.Еднодневни информационни конференции (2 бр.) за популяризиране процеса на разработка на Стратегията, с над 100 участници представители на на стопанския, нестопански и публичния сектор, както и уязвими групи и малцинства.

4.Обществени обсъждания на разработваната Стратегия (3 бр.), с над 60 уч. - представители на  стопанския, нестопански и публичния сектор, както и уязвими групи и малцинства.

Обучение на екипа на МИГ, в т.ч. представители на партньорите и местни лидери.

В същия период бяха проведени няколко обучения с теми „Възможности с ПРСР през новия програмен период“, „Нормативна база за прилагане на ПРСР през новия програмен период“.

1.Обучения на екипа на МИГ (2 бр.), вкл. представители на партньорите - 10 души;

2. Двудневно обучение за местни лидери (1 бр.) В обучението взеха участие 25 човека - местни лидери на МИГ Гълъбово-Опан.

Проучване и анализ на територията.
Паралелно с описаните дейности, в цитирания период бяха изготвени и няколко анализа на територията.

1. Социално-икономическа характеристика на територията на МИГ Гълъбово-Опан 1 - разглежда природните дадености, културното наследство, селищното устройство и демографските тенденции и съдържа информация за тези сектори на местно ниво. 
2. Социално-икономическа характеристика на територията на МИГ Гълъбово-Опан 2 – анализира състоянието на местната икономика, пазара на труда, техническата и социална инфраструктура и екологията като обобщава наличната информация, представена в различни програмни и стратегически документи на двете общини, област Ст. Загора, документи с регионално и национално значение, информационни брошури, данни от НСИ, демографски и други научни изследвания, проучвания сред фокус групи и работа на терен.
3. Степен на информираност, инвестиционни намерения, очаквания и нагласи за програмния период 2014-2020г. у стопанския, нестопанския сектор и обществеността - идентифицират се съществуващи и предишни дейности и инициативи в подкрепа на местното развитие, на базата на проведено социологическо проучване сред участниците в организираните срещи и общността. 
Разработване и популяризиране на СВОМР. Идентифициране и ангажиране на местните заинтересовани страни. 

Местната общност беше активно ангажирана в процеса на разработване на Стратегията. Бяха сформирани  експертни групи за подготовка на СВОМР, които проведоха срещи, както и информационни конференции. В рамките на тези срещи, експертните групи бяха обучени как се разработва стратегия за местно развитие. В проявите бяха обхванати 100% всички идентифицирани сектори/заинтересовани страни. Същите бяха привлечени и в обществените обсъждания на Стратегията, и в процеса по създаването й. На базата на цялата информация и проведените проучвания за нагласите и намеренията на местното население бе взето решение за еднофондово финансиране на СВОМР от ЕЗФРСР и ПРСР 2014-2020.

Етапи и дейности

Подготвителните дейности преминаха през три основни етапа. Отделните етапи са свързани помежду си и частично се припокриват времево и тематично.

1. Проучване и анализ на територията на МИГ с цел установяване на местния потенциал за развитие, както и на най-наболелите проблеми за решаване. 

2. Изработване на първи вариант на СВОМР. Проведени са няколко обучения на екипа на МИГ и местните лидери с цел разширяване уменията и знанията за прилагане на ПРСР, създадени са експертни групи и са проведени обществени обсъждания. Този етап завърши с изготвяне на окончателния вариант на Стратегията.

3. Популяризиране. Третият етап е посветен на представянето на проекта на СВОМР пред общността, институциите и потенциалните бенефициенти. Той има за цел да изгради капацитет за прилагането на стратегията. 

Кандидатстване за издаване на решение за преценяване необходимостта от извършване на екологична оценка. 

Кандидатстване пред УО на ПРСР за изпълнение на СВОМР.
2.2. Групи/сектори заинтересовани лица, участвали в разработване на стратегията:

Представители на стопанския сектор, включващ земеделски производители, животновъди, транспорт, услуги, търговия и др., нестопански сектор, представен предимно от читалища и спорни клубове, публичния сектор на двете общини и включително уязвими групи и малцинства, посочени в План за действие на общ. Гълъбово 2016 за изпълнение на НСИР и СИМО в общ. Опан за периода 2012-2020г. При проведените дейности по консултиране и информиране подготовката на Стратегията с местната общност, представителите на различните сектори идентифицираха проблемите и потребностите си, като направиха предложения за включените мерки. Представителите на публичния и нестопанския сектор предложиха включването на мярка 7.2, която напълно отговаря на техните потребности. Стопанският сектор, включващ земеделски производители, животновъди, транспорт, услуги, търговия и др. предложиха за включване на мерките 4.1,4.2 и 6.4. Земеделските производители и животновъдите идентифицираха техните потребности с мерки 4.1 и 4.2. Бизнесът с неземеделски дейности определиха като отговаряща на техните потребности мярка 6.4. Нестопанският сектор, представен от читалища и спортни клубове изразиха мнения за необходимост от включване на нова мярка, целяща насърчаване на местното население в общи инициативи за изучаване и съхраняване на културното наследство и природните дадености, развитие на децата и младите хора в сферата на изкуството и спорта. Останалите мерки от ПРСР 2014-2020 г. не бяха идентифицирани като отговарящи на потребностите на местната общност.

3. Описание на ситуацията в района към момента на кандидатстване:
3.1. Анализ на нуждите и потенциала за развитие на територията:


Територията на МИГ „Гълъбово-Опан“ се намира в Югоизточната част на България, в Горнотракийската низина. Географското разположение на региона е едно от големите му предимства. Общо релефът е преобладаващо равнинен. Климатът е преходно-континентален и континентален. В зимния период Стара Планина спира студените северни въздушни маси и прави сезона по-мек. Климатичните условия са благоприятни за земеделие - отглеждане на зърнени, фуражни, технически култури и трайни насаждения, включително и на относително топлолюбиви и среднокъсни култури. Водите на община Гълъбово се формират най-вече от река Сазлийка и нейните леви притоци – р. Овчарица и р. Соколица, като и трите реки се използват за напояване. Общината разполага и с ресурсите на два по-големи и 41 микроязовира. През територията на община Опан преминават няколко реки, като най – голямата от тях е Арпадере (Ечемичен дол). Други по-големи реки са Мустанова река и река Еледжик. Важен ресурс за общината е съществуващият минерален източник в село Тракия. Водата отговаря на изискванията за курортни ресурси, бутилиране на натурални води и за производство на безалкохолни напитки. Преобладаващи и в двете общини на МИГ са черноземните смолници с мощен хумусен слой, подходящи за отглеждането на зърнени и зеленчукови култури и за развиване на интензивно и високо рентабилно земеделие. Основният суровинен ресурс са лигнитните въглища, като голямата част от находищата са разположени в община Гълъбово. Те са в основата на водещите икономически отрасли - въгледобив и производство на електрическа енергия. Община Гълъбово има сериозни позиции в добива на лигнитни въглища в рамките на Източно-Маришкия въглищен басейн. Той е с площ от 240 км2 и реализира 57% от въглищните запаси на България. От общия въгледобив в страната, Източно-Маришкият въглищен басейн е с относителен дял от 80%, а за лигнитните въглища – 90%.  Територията на МИГ „Гълъбово-Опан“ е сравнително еднообразна по отношение на растителността. Основната част от естествените гори са представени предимно от дъбови и габърови дървета. Животинският свят е от централно-европейски тип. Уникален с биологичното си разнообразие е язовир "Розов кладенец" - край него се събират над 65 вида птици, които са интересен обект за наблюдение. В някои части на община Опан съществуват благоприятни условия за развитие и на ловно стопанство, включващо различни видове дивеч. И в двете общини на МИГ има подходящи условия за отглеждане на лечебни растения и билки. Територията на МИГ включва няколко защитени по различните директиви на ЕС зони и територии  – 4 в общ. Гълъбово и 2 в общ. Опан. В общ. Гълъбово това са: Защитена зона по директивата за местообитанията – р. Сазлийка; Защитена зона Р. Овчарица и Защитена зона Р. Соколица по Директивата за местообитанията; Защитена зона по Директивата за птиците – яз. „Розов Кладенец“. На територията на общ. Опан се намира защитена местност „Пропадналото блато“ по Закона за защитените територии и една защитена зона от Натура 2000 - „Река Мартинка“.


МИГ  „Гълъбово-Опан“ се намира в регион със съществуващо културно-историческо наследство, но за съжаление неговият потенциал не е съхранен и използван достатъчно.  В община Гълъбово има множество тракийски могили, голяма част от тях са в землището на с. Мъдрец. От периода на римската цивилизация са известни няколко стари пътища и крепостта  Балзена. Там е открита и част от най-голямото землено укрепление през VIII-X век – „Еркесията“. В  общината има два паметника на културното наследство с национално значение - Долмени  при с. Главан и Земен вал „Еркесията“  при с. Обручище. В община Опан има множество надгробни могили и останки от тракийски селища , като девет от тях се намират в землището на с. Васил Левски. Недвижимите културни ценности на община Опан са общо 14 -  от Античността и Средновековието от национално значение са 8 надгробни могили, а с местно значение от епохата на Възраждането са църквите в с. Бяло поле и в с. Васил Левски. Нематериалното културно наследство е представено от народните традиции и културните обичаи, които се съхраняват предимно в читалищата. 


Балансът на територията е в полза на земеделските земи. Те са с най-висок относителен дял в поземлените ресурси на община Гълъбово - 67,6% от общата й площ. В община Опан селскостопанските земи  възлизат на 81,8% от общата площ, което я причислява към земеделските райони в страната. В разпределението на земеделските територии община Опан е на първо място, а община Гълъбово – на 4-то в област Стара Загора, което определя селското стопанство като един от водещите отрасли.

По население общ. Гълъбово е на 6-то място в областта с общо 12668 жители, което е 4% от жителите на областта, а Опан – на последно с 2703 жители, което представлява 0.8 % от населението на областта. Населението на МИГ е общо 15371 души. В основата на демографските загуби са отрицателният естествен прираст, застаряването и миграциите. Половата структура не се различава съществено от тази за страната. Броят на жените преобладава над този за мъжете. Към 31.12. 2014 г. в общ. Гълъбово жените са 6 336 (50,1%), а мъжете 6 332(49,9%), в общ. Опан жените са 1 341 (50.4 %), мъжете са 1 362 (49.6 %). С нарастване на възрастта се увеличава броят и относителният дял на жените. При възрастовата структура налице е продължаващ процес на застаряване. По отношение етническия състав най-висок е процентът на населението, което се самоопределя като българско – в община Гълъбово това са 92.7%, следват етническата група на ромското население с дял от 5,9% и турска етническа група – 0,5%.  В община Опан само 85.7 % от населението са се възползвали от правото на отговор, като броят на самоопределилите в малцинствени групи е общо 84 човека, но това не може да се приеме като реална етническа картина. По данни на кметовете, през последните няколко години броят на ромското население нараства. Данните за общ. Гълъбово показват най-голям относителен дял на завършилите средно образование – 42,6% , а в общ. Опан прави впечатление големият процент завършилите основно образование – 46.76%.  В сравнение със средните за страната, числата показват по-ниска степен на образованост на населението. От демографска гледна точка, намаляването на броя на населението води до намаляване броя на работната сила, а това е сред основните неблагоприятни фактори за развитие.


Двете общини на МИГ „Гълъбово-Опан“ са с различен профил по отношение на икономическите отрасли. Водещи сектори за икономиката на Гълъбово са добивната промишленост, производството на електроенергия, производството на брикети и енергоремонтът. Предприятията, работещи в тази област произвеждат около 80% от продукцията, а броят на наетите в тях лица е почти половината от всички работещи. Селското стопанство е на второ място по важност. В икономиката на община Опан основен отрасъл е селското стопанство. На неговата база в последните години се развива и хранително-вкусовата промишленост. Най-голям дял имат микропредприятията, формиращи 94.4 % от икономически активните предприятия в общината - предимно със селскостопански профил. Гълъбово е на 4-то място в областта с 8,7% от приходите, а Опан – на 9-то с 0,4% от приходите. 

И двете общини на МИГ „Гълъбово-Опан“ са сред утвърдените производители на селскостопанска продукция. Растениевъдството се очертава като традиционен отрасъл. Относително високият дял на обработваемите площи се явява основен фактор за отглеждането на зърнено-хлебни, технически и фуражни култури. По начина на трайно ползване най-голяма е площта на нивите, следвани от площи с трайни насаждения. Основен проблем е маломерността и разпокъсаността на поземлената собственост. Ограниченото развитие на животновъдството се дължи до голяма степен на неговата раздробеност – то се развива предимно в лични стопанства, от което произтича и ниската му ефективност и ниско технологично равнище. Въпреки това, животновъдните дейности са с традиции в региона.

По отношение на заетостта и безработицата, нивото на двете общини също е различно.  Заетите в общ. Гълъбово са 85,1% от икономически активните, най-висок е делът на заетите в електропроизводството и въгледобива. Средната годишна заплата е 15305 лв./ г, което се доближава до средните стойности за страната. Заетите в общ. Опан са най-вече в сектора на  селското стопанство - 39.4%., средно-годишната работна заплата е 5 572 лв., като по този показател общината се нарежда на предпоследно място спрямо областта. И за двете общини на МИГ основен проблем на пазара на труда, освен демографската криза, е липсата на образование и квалификация на работната ръка. През последните години броят на безработните се запазва относително висок. Равнището на безработица в общ. Гълъбово през 2014 г. е 10,78%, а в края на 2015 г. коефициентът е със стойност 10,45. През 2014 г. коефициентът на безработица в община Опан е 14,5, а през 2015-та по равнище на безработица общината е включена в  „Списък на общините с равнище на безработица със или над 25 на сто по-високо от средното за страната“. Като общи за територията проблеми могат да бъдат посочени високия дял на постъпващите на пазара на труда жени; високия, въпреки изразената тенденция за намаляване, брой на безработните младежи, най-уязвими да останат без трудова заетост са лицата без специалност и с ниско образование.

Едно от големите предимства на територията на МИГ „Гълъбово-Опан“ е доброто разположение в транспортната инфраструктура на страната. В близост минават първокласни вътрешни и международни пътища, тук се пресичат и трасетата на транспортните евро коридори № 4, 8 и 9, областта се пресича и от две автомагистрали – “Марица” и “Тракия”, първокласните пътища Е80, Е85 и Е773 и меридианни магистрали, свързани с евро коридори 10 и 7. Транспортната мрежа в общ. Гълъбово заема 1412 км2 и е представена от републиканска и общинска пътна мрежа, като дължината на републиканските пътища е 47,2 км, а на общинските – 29,8 км. Общината разполага с добре изградена автомобилна пътна мрежа, която обхваща всички населени места. Общ. Опан се причислява към изостаналите селски райони, чиято характеристика е ниската степен на развитие на транспортната и техническата инфраструктура. Площта на пътната инфраструктура е 1739 км2, от които: 48.6 км републиканска пътна мрежа и 33,3 км. общински пътища, голяма част от които се нуждаят от основен ремонт. Всички населени места на територията на МИГ са електрифицирани и са част от енергийната система на страната. И в двете общини на МИГ са изградени водоснабдителни системи за всички населени места и се осигурява питейна вода. Канализационната мрежа обаче е недостатъчно развита, като канализация на практика има само в общинските центрове – град Гълъбово и частично в село Опан. Липсата на канализация в останалите селища представлява сериозен проблем. Един от приоритетите в развитието на общинската инфраструктура през следващия планов период 2014 – 2020 е именно изграждането на канализация.

Системите на здравеопазване и образование също са различно развити в двете общини на МИГ. Здравеопазването в общ. Гълъбово е представено от заведения за болнична и извънболнична помощ, концентрирани в общинския център.  В общината функционира едно болнично заведение – Многопрофилна болница за активно лечение и едно лечебно заведение за извънболнична помощ – „Медицински център 1” ЕООД, има и Център за спешна медицинска помощ – филиал Гълъбово, стоматологично обслужване, лекарски практики, аптеки и училищно здравеопазване. В общ. Опан няма заведения за болнична помощ, а извън болничната помощ е представена само от 5-има лекари. Структурата на образованието на територията на МИГ обхваща предучилищно образование, общо образование и професионални училища. В общините Гълъбово и Опан има по 2 детски градини, в Гълъбово има 3 основни училища, 1 средно общообразователно училище и Професионална гимназия по енергетика и електротехника, в които са обхванати 1130 ученици, а в община Опан  има само едно основно училище. В общ. Гълъбово системата на социални услуги е добре развита и се предоставя от няколко вида - Дом за стари хора, Защитено жилище в с. Априлово, Дневен център за деца и младежи с увреждания, Домашен социален патронаж и Обществена трапезария, Личен асистент, Клубове на пенсионера във всички населени места, Клуб на инвалида.  В общ. Опан се предлагат някои социални услуги, като основните предизвикателства са свързани със самотно живеещите стари хора, пенсионери с ниски доходи, които не могат да се обслужват сами. Към момента в общината се предоставят услуги като „Домашен социален патронаж” и предстои да се изгради Дневен център за стари хора.

По отношение на екологичното състояние и екологичните рискове, двете общини в състава на МИГ „Гълъбово-Опан“ се различават драстично. Общ. Гълъбово е известна с дългогодишни екологични проблеми и не случайно я определят като „гореща“ екологична точка. Част от тези проблеми са намерили решение в последните 10 години, за което водеща роля  има общинската администрация, но самото изпълнение и финансиране на мероприятията е дело на предприятията и фирмите, работещи на територията. Общ. Опан попада в частите на селските райони на страната, където липсата на големи промишлени предприятия не предполага наличието на значими източници на екологични проблеми.


Въз основа на този анализ, като потенциал на територията беше идентифицирано по-нататъшното развитие на селското стопанство и неговото модернизиране, както и създаване и подпомагане на преработвателната промишленост и разнообразяване на икономиката с неземеделски дейности. Като основни проблемни области се очертаха състоянието на инфраструктурата, безработицата, ниските доходи, липсата на достатъчно инвестиции.

3.2. Идентифицирани групи от заинтересовани лица на територията на МИГ:

Общините Гълъбово и Опан, земеделски производители и кооперации, търговски дружества с различна сфера на дейност, читалища и  НПО, хотели, заведения за хранене и занаятчии. При проведената мащабна информационна кампания интерес проявиха представители на следните групи:  публичния сектор, представен от служители на общините Гълъбово и Опан, НПО сектора с присъствие на читалища и спортни клубове, стопански сектор, представен от земеделски производители, животновъди, търговци, транспортни предприемачи, лица, работещи в сферата на услугите и др. 

3.3. Анализ на силните и слабите страни, възможностите и заплахите: 

Силни страни:

· Добро местоположение – територията на МИГ се намира в центъра на България и е на кръстопът между първокласни вътрешни и международни транспортни връзки

· Добри природни дадености за развитие на икономиката и селското стопанство; Сравнително добър воден ресурс за напояване, поземлен почвен ресурс с качествени характеристики;

· Висок дял на обработваема земя и в двете общини; Голяма част от земята се стопанисва; Традиции в растениевъдството; 

· Наличие на полезни изкопаеми и развита тежка промишленост  в община Гълъбово - добри макроикономически показатели; Сравнително устойчива стопанска среда – предприятия с национално значение;  

· Устойчива заетост на населението в комплекса „Марица Изток” АД; Развито партньорство община – електроцентрали на територията на община Гълъбово;

· Електрифицирани са всички населени места на територията и на двете общини; Добро покритие на мобилни услуги и в двете общини;  

· В общ. Гълъбово има изградена система за социални услуги; Местната власт създава действащи програми за подпомагане и интеграция на социално слаби и малцинствени групи;

· Съхранени исторически и културни традиции; Наличие на паметници на културното наследство, особено в община Опан; Богат културен календар, свързан с местните традиции и общност и в двете общини;

· Големите предприятия на територията на община Гълъбово полагат грижи да намалят негативното влияние върху околната среда; Липса на големи замърсители на околната среда в община Опан – на територията й няма промишлени предприятия, нито ТЕЦ;

Слаби страни:

· Маломерност на поземлената собственост; Отглеждане предимно на зърнени и технически култури и малък брой заети лица в отрасъла по тази причина; Липсва осигурено изкупуване на продукция на земеделските производители; 

· Влияние на миннодобивната дейност върху поземлените ресурси в община Гълъбово; Нарушаване баланса на съществуващия поземлен фонд; 

· Слаб местен дребен бизнес; Липса на преработвателни предприятия за селскостопанска продукция; Занижена инвестиционна активност; 

· Спад в поголовието на селскостопанските животни; Животновъдството се развива в личните стопанства на екстензивен принцип и в двете общини;

· Трайна тенденция към намаляване на броя на населението; Застаряване, миграция на млади хора, висока безработица, бедност, увеличаване на малцинственото население; По-ниска степен на образованост; Висок % безработни жени; Висока младежка безработица.

· Лоша пътна инфраструктура между населените места; Незадоволително състояние на уличната мрежа; Недостиг на финансов ресурс за поддръжка и ремонт на общинските пътища; Липса на канализация; 

· Липса на добре поддържана материална база в здравните заведения; Затруднен достъп на пациенти от селата до специализирана медицинска помощ; Неравномерно териториално разпределение на лекарските практики; Намаляване на броя на децата в училищата; Концентрация на учебните заведения и детски градини в общинските центрове; Наличие на групи в социална изолация

· Влошено качество на атмосферния въздух и в двете общини, особено в община Гълъбово; Други промишлени замърсявания в община Гълъбово – почви и води; Липса на ПСОВ;  Остаряла техника за сметосъбиране; Липса на сметосъбиране в община Опан; Опасности от производствени аварии и наводнения;

· Недостатъчно използване на културното наследство и природните забележителности и превръщането им във възможност за развитие на туризма; 

Възможности

· Развитие на производства, съпътстващи водещите промишлени отрасли; Потенциал за развиване на такива производства за малкия и среден частен бизнес; Проучване на възможности и насърчаване откриването на предприятия за преработка на селскостопанска продукция; Модернизация на селските стопанства; 

· Усвояване на средства от фондове от ЕС с цел развитие на средния и дребен бизнес, най-вече средства по ПРСР за развиване на селското стопанство; Доизграждане на административните структури, чрез функциониране на МИГ „Гълъбово-Опан” с цел подпомагане информираността и консултиране на земеделските производители;

· Развиване на политики за демографско стабилизиране, създаване на нови работни места, особено за жените; Създаване на предпоставки за задържане на населението в общината, чрез разработване и реализиране на програми и проекти; Системна работа с целеви / потенциални уязвими групи; Социализация на продължително безработни; Предприемане на мерки за повишаване на  квалификацията на безработните; Потенциал за публично-частни партньорства  в социалната сфера;

· Доизграждане, усъвършенстване и технологично обновление на инфраструктурата; Изграждане на канализация в селата;

· Провеждане на политика за стимулиране на инвестициите в здравеопазването; Участие в програми с европейско финансиране за дооборудване и осъвременяване на учебната база; Повишаване квалификацията на работната ръка;

· Развиване на алтернативни форми на туризъм, създаване на устойчиви туристически продукти; Разкриване, съхраняване и промотиране на нови културно-исторически обекти на територията на МИГ;

· Подобряване на екологичната обстановка, особено в община Гълъбово - работа по екопроекти с цел подпомагане на „горещите“ екологични точки; Осигурена реализация на градска ПСОВ и претоварна станция за отпадъци в община Гълъбово; изграждане на система за сметосъбиране в община Опан;

Заплахи

· Лошата икономическа обстановка оказва съществено влияние върху състоянието на местната икономика, особено върху развитието на дребния  и среден бизнес; Ограничени финансови ресурси на местните власти; Слаба децентрализация на местните финанси; Финансова невъзможност  на общинските бюджети да осигуряват необходимото съфинансиране в процеса на усвояване на европейски фондове.

· Намаляване на обработваемите площи в селското стопанство; Висока конкуренция и по-ниски цени на вносна селскостопанска продукция; Свръхпроизводство на една култура;

· Ограничение на дребния бизнес вследствие на лицензионни режими, държавна бюрокрация и лоша данъчна политика; Завишени изисквания към дребния и средния бизнес от ЕС; Недостатъчно изграден капацитет в частния сектор и ниска степен на усвояване на ресурси по линия на Европейските фондове;

· Намаляването на населението води до съкращаване на работната сила; Застаряване на населението и намаляване на заетите в селското стопанство; Неблагоприятни миграционни процеси поради липсата на работни места; Обезлюдяване на малките населени места;

· Недостатъчни средства за поддържане на техническата инфраструктура – пътища и канализация и изграждане на нова; недостатъчни средства за поддръжка на сградния фонд на обществените институции в системата на здравеопазване, образование, социално подпомагане и култура;

· Недостатъци в системата на здравеопазване, особено в община Опан;  Липса на достатъчни здравни кадри; Липса на мотивация за работа на лица, за които социалното подпомагане е начин на живот; Намаляване възможността за хора с увреждане за трудова реализация; 

· Нарушено екологично равновесие, особено в община Гълъбово; Замърсяване на почвите и

водите от прекомерно използване на химични средства за борба с вредителите; Риск от наводнения и аварии; Опасност от унищожаване на посевите при възникване на природно бедствие;

3.4. Потребности на уязвимите и малцинствени групи:

При анализа на социално-демографската и икономическа картина на общините, включени в МИГ „Гълъбово-Опан“ се очертават някои малобройни рискови групи на уязвими лица и малцинствени общности. Това са малък брой лица със зависимости; младежи и хора, преодолели сериозен здравословен проблем, психическа или физическа травма, излекувани от зависимости, след периода на лечение, жертви на домашно насилие, които обаче имат критична нужда от подкрепа за реинтеграция и подкрепа при решаване на специфичния им проблем, лица, излезли от места за лишаване от свобода. Представители на част от групите са включени в ОС на МИГ. На територията на община Гълъбово през  2016 е разписан „План за действие на община Гълъбово 2016 за изпълнение на Националната стратегия на РБ за интегриране на ромите 2012-2020“. На територията на община Опан действа „Стратегия за интеграция на малцинствените общности в община Опан за периода 2012-2020 г“.
На територията на МИГ съществуват и други, също малки, но типични рискови групи за лица в неравностойно положение: неравностойна позиция на пазара на труда, живеещи в изолирани общности, многодетни семейства, хора с трайна липса на собственост и доходи, лица с противообществени прояви, деца и  възрастни в риск и малцинствените общности. Тези рискови групи се нуждаят от социално подпомагане, обслужване, консултации и грижи от добре подготвени специалисти. При идентифициране на потребностите и предприемането  на конкретни мерки за социално включване на уязвимите общности и групи от населението са отчетени няколко фактора,  които пораждат риск са от различен характер:
Безработица и нарушен достъп до заетост. Ниските доходи в семействата рефлектират директно върху създаването на групи с ограничени ресурси за автономност, пряко зависими от своите близки. Лошите битови условия и дефицит в средствата за издръжка пораждат затруднения за осигуряване на добри условия на живот, покриване на разходите и  са сред основните причини за настаняване на деца и възрастни в специализирани институции. Бедността и ниските доходи влияят върху оформянето на почти всички групи в риск.
Структурата и броят на членовете на семейството, както и разпределението на разходите между тях са допълнителен фактор, ако семействата са многодетни и без други доходи, извън социалното подпомагане или за непълните  семейства – самотни родители, които отглеждат деца или самотни възрастни хора.

Увреждане или тежък здравословен проблем на член от семейството. Липсата на подходящи алтернативи за заетост за хора с увреждания поставя в неравностойно положение тях и семействата им по отношение на източниците на доходи и покриване на нуждите. Ако   състоянието   на   такъв човек   изисква   един   от   трудоспособните   членове   на семейството да полага грижи за него, това води до допълнително задълбочаване на проблемите.

Изолираност на населеното място - селското население е предимно от възрастни хора. Отдалечеността от административния център е фактор, препятстващ достъпа до социални и здравни услуги. 

В резултат на анализа на рисковите фактори се идентифицират ключови рискови групи:

· Деца с увреждания - 49  деца  с  увреждания, определени  от  ЕР  на  ТЕЛК.  

· Обхванати от образователната  система и отпаднали от училище деца.
· Многодетни семейства - 504 деца в многодетни семейства. 432 са децата на самотни родители, които получават семейни помощи, расте броят на децата с родител/и в чужбина

· Изоставени и осиновени  деца. Приемна грижа – броят на изоставени деца се запазва нулев. Расте броят на осиновяванията: през 2014 са 48. Всички семейства са минали обучение за кандидат – осиновители. 

· Раждания на непълнолетни майки  и деца, настанени в специализирани институции – броят им се запазва малък. 

Няма деца,  живеещи на улицата, деца със зависимости и деца, жертви на трафик. Няма данни за деца, пострадали от насилие. За периода 2011 – 2015 г. броят на децата, извършили противообществени прояви е 44, от тях малолетните са 18.

Други рискови групи са сред възрастните хора, които поради общото застаряване на населението в региона, се увеличават.

· Самотно живеещи стари хора – това е голяма група със затруднен достъп до здравни и социални услуги.

· Стари хора със затруднения в самообслужването и в тежко здравословно състояние.  Рискова група, за която има необходимост от разкриване на услуги в домашна среда или резидентен тип.

· Стари хора, настанени в специализирани институции - на територията действа един Дом за стари хора, настанените са 40. Към м. април 2015 г., чакащите настаняване са 4.

Сред рисковите групи са още:

· Пълнолетни лица с увреждания.  Общият им брой е 659. 

· Безработни лица с по-ниска конкурентоспособност на пазара на труда. Те включват безработни младежи, завършили образованието си; младежи, неактивни на пазара на труда; продължително безработни без квалификация, особено от етнически общности; безработни самотни родители с деца до 3-годишна възраст; безработни в предпенсионна възраст; безработни лица, изтърпели наказание “лишаване от свобода“ и други групи лица. 

· Етнически общности в неравностойно положение със специален фокус към ромската общност. Групата включва  хора, живеещи в обособените ромски общности. В ромските квартали са налице различни фактори, подкрепящи бедността – ниско образование и квалификация, трайна безработица и липса на трудови навици, лоши битови условия. Допълнителен фактор, затрудняващ развитието е изолираността на самото гето. Обособените ромски квартали са районите с най-голям относителен дял на непълнолетни майки, деца, настанени в институции, деца в риск от отпадане от училище. 

За решаване на проблемите, особено на малцинствените групи са необходими мерки в посока на: наваксване на липсата на професионална квалификация и образование; подкрепа   на   родители   в   случаите   на   трайна   безработица   чрез   допълнителна професионална квалификация и включване в програми за заетост; изграждане на родителски капацитет и увереност; включване на децата от ранна възраст в детска градина с цел социализация и овладяване на български език; мотивация за включване и задържане в образователната система;  директна работа в общността за подкрепа на семействата в неравностойно положение и за подпомагане на семейството при реинтеграция на децата, настанени в институции, както и превенция на изоставянето; изграждане  на  механизъм  на  междусекторно  партньорство  между  институциите  за използване на техните ресурси в подкрепа на семействата при преодоляване на бедността и социалната изолация.


Екипът на „МИГ  Гълъбово-Опан” и всички експерти ще следват  принципа  на  равните възможности и ще правят всичко, така че информацията  за работата на  МИГ и възможностите за получаване на финансиране да достига до всички членове на местната общност. Екипът ще предоставя консултации и помощ за всички потенциални бенефициенти във всички населени места. В избора на проекти, където е възможно, приоритет ще се дава на дейности, които осигуряват заетост и услуги за хора в неравностойно положение и рисковите групи.

4. Цели на стратегията:

4.1. Цели на стратегията и приоритети за развитие на територията:

МИСИЯ: Динамично развиваща се територия с ефективна икономика, хармонична жизнена среда и условия за пълноценна изява на личността.

На базата на оценката на  извършените анализи на социално икономическото състояние на територията на МИГ, анализа на силните и слабите страни, възможностите и заплахите,  направените изводи за тенденциите за развитие, основната цел, която си поставя Стратегията е:

Да допринесе за устойчивото развитие и съответно повишаване на качеството на живот на територията посредством използване на подхода ЛИДЕР за разнообразяване на икономическите дейности, опазване на природата и селските райони, развитие на висококачествени услуги, отговарящи на нуждите и очакванията на местните хора. В тази връзка са формулирани два приоритета:

Приоритет 1: Осигуряване на устойчив икономически растеж на земеделския сектор на основата на повишаване на конкурентоспособността на сектора и жизнеспособността на стопанствата;

Приоритет 2: Подобряване на качеството на живот в територията, чрез разнообразяване на възможностите за заетост, подобряване на облика на населените места и укрепване на природните и  културните традиции на местната общност.

Стратегията за ВОМР е изготвена в съответствие с приоритетите на Стратегическите насоки на Общността и на Националния стратегически план (НСП) за развитие на селските райони на България за периода 2014-2020, както и с направения SWOT – анализ на територията на МИГ.

Целите на стратегията за Водено от общностите местно развитие /ВОМР/ за територията на община Гълъбово и община Опан са в съответствие с целите на политиката на ЕС за развитие на селските райони  и Програмата за развитие на селските райони /ПРСР/ за  периода 2014 – 2020 г.  с акцент върху третата цел на ПРСР, насочена към социално-икономическо развитие на селските райони, осигуряващо нови работни места, намаляване на бедността, социалното включване и по-добро качество на живот. 

4.2. Специфични цели:

Приоритет 1: Осигуряване на устойчив икономически растеж на земеделския сектор на основата на повишаване на конкурентоспособността на сектора и жизнеспособността на стопанствата;
Специфична цел 1 - Да се подобри ефективността на земеделските стопанства.

Тази цел ще бъде постигната чрез инвестиции в модернизация и механизация пряко свързани с намаляване на производствените разходи и повишаване производителността на труда в земеделските стопанства. Също така чрез дейности за съхранение и преработка на земеделската продукция с цел запазване качеството на продукцията. За постигане на тази цел, помощта ще бъде насочена към подобряване икономическото състояние на земеделския сектор на територията на МИГ.  

Мярка 4.1 „Инвестиции в земеделски стопанства“ е основното средство за постигането на тази цел.

Специфична цел 2  - Да се насърчи развитието на преработвателната индустрия.

Тази цел ще се реализира чрез инвестиции в материални и/или нематериални активи подобряващи цялостната дейност на предприятията. Така ще се постигне увеличаване на конкурентоспособността на земеделските стопанства. Подкрепа се дава за инсталиране на нови машини и оборудване за подобряване на производствения процес и маркетинга, както и за инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията.
В подкрепа изпълнението на тази цел ще бъде използвана мярка 4.2 „Инвестиции в преработка/маркетинг на селскостопански продукти“.  

Приоритет 2: Подобряване на качеството на живот в територията, чрез разнообразяване на възможностите за заетост, подобряване на облика на населените места и укрепване на природните и  културните традиции на местната общност.
Специфична цел 1 –Разнообразяване на икономическите дейности и увеличаване на заетостта.
Тази цел ще бъде постигната чрез осигуряване на помощ за дейности в областта на развитието на услуги във всички сектори, търговията, туризма, културата и занаятите. Предвижда се създаване на нови и разнообразяване на съществуващите възможности за заетост извън земеделието.

Специфичната цел ще се реализира чрез  мярка 6.4 „Инвестиции в подкрепа на неземеделски дейности“ 

Специфична цел 2 – Подобряване на условията на живот в населените места.

Основните дейности за постигане на тази цел са изграждането и подобряването на инфраструктурата на територията на МИГ, модернизиране на основните услуги за населението и улесняване на достъпа му до култура, развлечение и спорт, услуги за децата и уязвимите групи, информационни и комуникационни услуги.

Тази цел ще бъде постигната чрез мярка 7.2 „Инвестиции в създаването, подобряването или разширяването на всички видове малка по мащаби инфраструктура“.

Специфична цел 3 – Опазване на околната среда, селския пейзаж и местната идентичност.

Тази цел е насочена към подкрепа за екологични проекти, които свързват природни и културни дадености, повишаване на туристическата атрактивност на територията чрез  възраждане на занаяти, традиционни производства и развитие на нови продукти. Целта ще бъде постигната и чрез използване на нови технологии и иновационни форми за промоция на наследството и нови начини за идентифициране на местните отличителни характеристики; Целта трябва да доведе до повишаване качеството на живот на местното население чрез добавяне на стойност към околната среда, пейзажа и разнообразяване на свободното време.

За постигането на тази цел е създадена иновативна мярка 7.1 „Територията МИГ Гълъбово-Опан ни обединява”

4.3. Връзка между стратегията за ВОМР с характеристиките на конкретната територия, разработени въз основа на местните потребности и потенциал, в съответствие с политиките на национално, регионално и местно ниво, включително и с политиките по десегрегация и деинституционализация:“.
Настоящата стратегия е съобразена с характеристиките на територията, местния потенциал и проблемите за решаване. От извършените анализи на територията беше установено, че основните проблеми са състоянието на инфраструктурата (водна и пътна), както и безработицата и социалните услуги. Като проблемни област се възприемат и екологията, демографията (миграция на младите, застаряващо население), сметосъбиране и чистота, ниски доходи поради липса на квалификация, липса на свежи инвестиции и капитали, недостатъчно развити финансови услуги и др. С тези нужди са свързани и най-спешните за решаване задачи. 

Потенциалът за развитие на територията е в по-нататъшния растеж на земеделието чрез модернизиране на стопанствата, както като управление, така и като технологична обезпеченост и иновативност. Това ще подпомогне и създаването и развитието на преработваща промишленост с перспектива за реализация на продукция, както на местните, така и на външните пазари. Големи възможности за развитие има и пред неземеделските дейности в сферата на услугите и търговията. Осъществяването на този потенциал неминуемо ще доведе до разкриването на нови работни места, което ще реши голяма част от очертаните по-горе основни проблеми в областта на заетостта, доходите, демографията и др. Потенциал има и в културно-историческото наследство на двете общини.

Стратегията изхожда и от приоритетите на местните политики, заложени в общинските планове за развитие на общините Гълъбово и Опан, както и в ОСР на област Стара Загора. Стратегията за ВОМР е изготвена в съответствие с приоритетите на Стратегическите насоки на Общността и на Националния стратегически план за развитие на селските райони на България 2014-2020, както и  е съобразена с всички приоритети на ПРСР 2014-2020.  Изборът на мерки за прилагане по СВОМР и разпределението на ресурсите между ключовите области на развитие на селските райони се базира на нуждите на земеделския сектор, бизнес сектора и населението на територията на МИГ
ДЕСЕГРЕГАЦИЯ И ДЕИНСТИТУЦИОНАЛИЗАЦИЯ

С цел избягване и превенция на дискриминацията, МИГ "Гълъбово-Опан" ще създаде възможности за участие на всички групи в риск в дейностите по консултиране, информиране, изработване и представяне на СВОМР. За изолираните групи като ромските общности, ще се положат специални усилия в посока на тяхната десегрегация. В Общото събрание на МИГ Гълъбово-Опан  има представители на уязвими групи и малцинства. Във всички дейности по проекта/Популяризиране процеса на разработка на стратегията, Обучение на местни лидери и по подготовката на стратегията/ взеха участие уязвими групи и малцинства. В критериите за оценка на проекти по мерки:7.1 „Територията МИГ Гълъбово-Опан ни обединява”; 6.4 „Инвестиции в подкрепа на неземеделски дейности“; 7.2. „Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“

Бъдещият екип  на МИГ по прилагане на Стратегията ще работи усилено за мотивиране и подпомагане на потенциални бенефициенти от изброените в предишната точка слаби социални групи. Наблюдението и оценката на изпълнението на СВОМР също се стреми да гарантира и спазва принципа на недискриминацията. В подкрепа на тези политики на територията на община Гълъбово през  2016 е направен "План за действие на община Гълъбово 2016" за изпълнение на "Националната стратегия на РБ за интегриране на ромите 2012-2020". На територията на община Опан действа Стратегия за интеграция на малцинствените общности в община Опан за периода 2012-2020 г.

В подкрепа на политиката за деинституционализация в община Гълъбово е създадена институцията на професионалните приемни семейства - 2 на брой, въпреки че в последните години броят на изоставените деца и децата, настанени в институции остава малък - за 2015 г. са общо 3. В приемни семейства за 2013 г. има настанени 8 деца, а за 2015 - 1 дете. По отношение на изоставените новородени статистиката показва, че техният брой се запазва нулев за сравнение с базисната 2010 г. – едно изоставено дете. Расте броят на осиновяванията: за 2012 г. те са 55, през 2013 са 35, а през 2014 са 48. За периода 31.12.2010г. до 30.06.2013г. в ДСП – Гълъбово има подадени дванадесет заявления от кандидат осиновители. Всички семейства са минали обучение за кандидат – осиновители. Към настоящият момент девет от семействата са осиновили дете и тече двугодишния им период на наблюдение. Едно от  семействата е осиновило две деца. Две семейства продължават да са вписани в регистъра  на осиновяващи при условията на пълно осиновяване.

Освен приемните семейства, в гр. Гълъбово функционират Дневен център за деца и младежи с увреждания с капацитет 30 места, в с. Априлово Защитено жилище за жени с лека и умерена умствена изостаналост, съществуват услугите  Личен асистент и Обществена трапезария, и в двете общини на МИГ има услугата Домашен социален патронаж. Предстои откриването на Дневен център за стари хора в община Опан. През 2012 г. завършва проект по ОП „РЧР“: „Подкрепа за достоен живот“, в който община Опан е била партньор с включени 10 нуждаещи се лица с 10 лични асистенти. С този вид политики на деинституционализация се цели да се осигурят за нуждаещите се качествени грижи в домашна среда и възможност за независим начин на живот. 

4.4 Описание на иновативните характеристики на стратегията.

Иновативността на стратегията за ВОМР може да се открие във включените в нея нови подходи, методи и средства за реализирането й, които не са прилагани на теририторията на местната общност чрез:

· Критерии за оценка на проекти  по мерки 4.2"Инвестиции в преработка/маркетинг на селскостопански продукти" и 6.4 „Инвестиционна подкрепа за неземеделски дейности“ - оценяват се възможностите за създаване на нов за територията продукт или услуга.

· Мярка 7.1 „Територията МИГ Гълъбово-Опан ни обединява” - допълнителната иновативна мярка, която предоставя възможност за нови за територията на МИГ форми за използване на природните ресурси.

· В критерии за оценка на проекти  по мярка 7.2 „Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия“ се оценяват новите методи и/или начини за решаване на местни проблеми и слабости на територията.

· В определените критерии за оценка на проектите по всички мерки е заложено иновативност на проекта.

4.5. Йерархията на целите – включително цели за крайните продукти или резултатите:

5. Описание на мерките:

	Мерки и дейности за всеки един от фондовете поотделно:
 

	ПРСР (ЕЗФРСР)
	 

	ПОДМЯРКА 4.1 "ИНВЕСТИЦИИ В ЗЕМЕДЕЛСКИ СТОПАНСТВА" ОТ МЯРКА 4 "ИНВЕСТИЦИИ В МАТЕРИАЛНИ АКТИВИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 - 2020 Г.

	Правно основание

Чл. 17, параграф 1, буква а) от Регламент (ЕС) № 1305/2013.

	Цели и обхват на мярката:

	Мярката има следните специфични цели:

•
преструктуриране и развитие на наличните материални мощности в стопанствата;

•
насърчаване въвеждането на нови технологии в производството и модернизация на физическия капитал;

•
 опазване на компонентите на околната среда;

•
 спазване стандартите на Европейския съюз (ЕС) и подобряване на условията в земеделските стопанства;

Обхват на подмярката: 

Подкрепа се предоставя на територията на МИГ, за инвестиции в земеделските стопанства за материални и нематериални инвестиции за покриване нуждите на ниво стопанства, съобразени с неговия капацитет. Подкрепата ще бъде насочена към закупуване и изграждане на инвестиции, свързани с:
· Инвестиции за модернизация и механизация /инвестиции във физически активи/, пряко свързани с намаляване на производствените разходи и повишаване производителността на труда;

· Инвестиции за постигане съответствие с нововъведени стандарти на Общността, приложими за съответните стопанства;

· Инвестиции в съоръжения и оборудване за напояване/отводняване, включващи изграждането на нови и подобряване на съществуващи мрежи в стопанствата;

· Инвестиции, пряко свързани с подобряване на енергийната ефективност на стопанствата;

· Инвестиции за съхранение и преработка на земеделската продукция с цел запазване качеството на продукцията;

· Инвестиции в машини и съоръжения за опазване на околната среда, включително за съхранение на оборска тор;

· Инвестиции в недвижима собственост, свързана с дейността на земеделските стопанства;

· Инвестиции за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;

· Инвестиции за производство на биоенергия за нуждите на земеделските стопанства.

По мярката не се подпомагат инвестиции, за които е установено, че ще оказват отрицателно въздействие върху околната среда.

	Бенефициенти

	Физически и юридически лица

Индивидуални бенефициенти:

1. Регистрирани като земеделски производители по ЗПЗП;

2. (ново, доп.споразумение РД 50-136/25.06.2018г.) Минималният СПО (стандартен производствен обем) на стопанството е не по – малко от левовата равностойност на 8000 евро“.

3. Юридически лица доказват доход от земеделска дейност и/или участие и подпомагане по СЕПП (доходът се доказва с документи за последен приключил финансов период);

	Допустими дейности:

	Подпомагат се проекти, които водят до подобряване на цялостната дейност на земеделското стопанство чрез:

1. внедряване на нови продукти, процеси и технологии и обновяване на наличните производствен материални и/или нематериални активи; или

2. насърчаване на сътрудничеството с производителите и преработвателите на земеделски продукти; 

3. опазване на компонентите на околната среда, включително с намаляване на вредните емисии и отпадъци; или

4. повишаване на енергийната ефективност в земеделските стопанства; и/или

5. подобряване условията на труд, подобряване на хигиенните, ветеринарните, фитосанитарните, екологичните и други условия на производство; или

6. подобряване качеството на произвежданите земеделски продукти; или

7. осигуряване на възможностите за производство на биологични земеделски продукти.

	Допустими разходи и административно и финансово управление:

	· Изграждане, придобиване и подобряване на недвижимо имущество, включително чрез лизинг;

· Закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг;

· Разходи за създаване и/или презасаждане на трайни насаждения, десертни лозя, медоносни дървесни видове за производство на мед и бързорастящи храсти и дървесни видове за производство на биоенергия;

· Общи разходи, свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекта, проучвания за техническа осъществимост на проекта;

· Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта”;

· Разходи за закупуване на земя до 10% от общия размер на допустимите инвестиционни разходи.

	Недопустими разходи:

	· Разходи за обикновена подмяна и поддръжка;

· Разходи, възникнали при изпълнение на договори за лизинг, разходи за застраховки, разходи за лихви, разходи за неустойки и такси;

· Закупуване на оборудване втора ръка;

· Принос в натура;

· При инвестиции в селското стопанство – закупуване на права за производство и плащане, закупуване на животни, закупуване на едногодишни растения и тяхното засаждане;

· Инвестиция, за която е установено, че ще оказва отрицателно въздействие върху ок. среда;

· Разходи, извършени преди подаването на заявление за финансиране от страна на бенефициента, независимо дали всички свързани плащания са направени или не с изключение на разходите за предпроектни проучвания, такси, хонорари за архитекти, инженери и консултантски услуги”.

	Интензитет и размер на помощта:

	· Финансовата помощ е в размер на 50% от общия размер на допустимите за финансово подпомагане разходи.

· Минималният размер на допустимите разходи за едно проектно предложение е 10 000 евро.

· Максималният размер на допустимите разходи за едно проектно предложение 150 000 евро.

· Максималният размер на допустимите разходи за инвестиции в земеделска техника за един кандидат за периода на прилагане на Програмата е в рамките на 200 000 евро.

	Критерии за допустимост и оценка:

	Критерии за допустимост

Земеделски производители (физически и юридически лица):

1. Кандидатите за подпомагане следва да са регистрирани земеделски производители в съответствие със Закона за подпомагане на земеделските производители;

2. Минималният стандартен производствен обем на стопанството на кандидата следва да бъде не по малко от 8 000 евро;

3. Кандидатите, юридически лица, следва да докажат доход от земеделска дейност и/или участие и подпомагане по схемата за единно плащане на площ;

4. Кандидатите следва да представят бизнес план, доказващ подобряване на дейността на земеделското стопанство чрез прилагане на планираните инвестиции и дейности, подробно описани в представения бизнес план.

Критериите за допустимост по т.2 и т.3 не се прилагат за кандидати с проекти в селски райони, създадени до 1 година преди кандидатстването, за проекти с инвестиции в: сектор „животновъдство”, сектор „плодове и зеленчуци”, производство на „етерично-маслени и медицински култури” и производство на технически култури.

	КРИТЕРИИ ЗА ОЦЕНКА НА ПРОЕКТИ 

Точки

1. Проекти с инвестиции и дейности за повишаване на енергийната ефективност в стопанствата

10

2. Проекти, при които изпълнението на одобрените инвестиции и дейности води до осигуряване на допълнителна заетост в земеделските стопанства

С извършване на инвестицията кандидатът ще създаде определен брой работни места:

До 2 работни места – 5т.

От 3 до 5 работни места – 10 т.

Над 6 работни места – 15 т.



15

3. Проекти, съдържащи инвестиции, необходими за извършване на конверсия към биологично земеделско производство 

10

4. Над 30% от допустимите инвестиционни разходи по проекта са свързани с иновации.

30

5. Капацитет по изпълнение и управление на проекти.

10

6. Гарантирана е устойчивост на проекта.

10

7. На лице са ясно измерими крайни резултати и цели.

10

8.  Кандидата не е подпомаган за същата инвестиция през последните 2 години.

5

ОБЩО : 

100

Бизнес плановете на всички кандидати, които изпълняват критериите за допустимост ще бъдат оценени. За всички проекти със задоволителни бизнес-планове ще бъде направена селекция, следвайки приоритетите по мярката и чрез даване на приоритет на посочените по-горе кандидати.

Взаимовръзка с друго законодателство:

Първи стълб на ОСП - Финансовата помощ, предоставяна по мярката, не се припокрива с обхвата на помощта, предоставяна в рамките на първи стълб от ОСП. При прилагането на мярката ще бъдат осигурени необходимите проверки за гарантиране избягването на двойно финансиране. Инвестиционните проекти ще бъдат проверявани индивидуално за възможно двойно финансиране. 
„Вино”- Финансовата помощ по мярката няма да бъде предоставяна за инвестиции, допустими за подпомагане по „Национална програма за подпомагане на лозаро-винарския сектор“. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката. По мярката няма да се подпомага също така и създаването и презасаждането на винени сортове лозя.

„Пчеларство” - За инвестициите в пчеларство ще бъде направено пълно разграничение между инвестициите, подпомагани по мярката, и тези, подпомагани по „Национална програма по пчеларство“. В рамките на „Национална програма по пчеларство“ за закупуване на пчелни кошери ще бъдат подпомагани земеделски производители, които притежават до 150 пчелни кошера. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката. По мярката ще се подпомагат инвестиции и кандидати в пчеларство, които не се подпомагат по „Национална програма по пчеларство“.

„Тютюн” Инвестиционни дейности по мярката няма да бъдат подпомагани в сектор „Тютюн“. Производители на тютюн ще се подпомагат за дейности извън (диверсификация) производството на тютюн.
При прилагане на мярката ще бъде осигурено пълно разграничаване на подкрепата по мярката с други схеми и мерки за подпомагане. Ще бъде осигурена система на контрол осигуряваща избягване на двойно финансиране с други финансови инструменти.




	ПОДМЯРКА 4.2. "ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ" ОТ МЯРКА 4. "ИНВЕСТИЦИИ В МАТЕРИАЛНИ АКТИВИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 - 2020 Г.

	Правно основание

Чл. 17, параграф 1, буква б) от Регламент (ЕС) № 1305/2013

	Цели и обхват на мярката:

	Мярката има следните специфични цели:

1. по-добро използване на факторите за производство;

2. въвеждане на нови продукти, процеси и технологии, включително къси вериги на доставка;

3. подобряване на качеството и безопасността на храните и тяхната проследяемост;

4. постигане на съответствие със стандартите на Европейския съюз (ЕС);

5. подобряване опазването на околната среда.

Обхват на подмярката:

Подкрепа се предоставя на територията на МИГ за инвестиции в материални и/или нематериални активи, подобряващи цялостната дейност на предприятията. Инвестициите, обект на подкрепа, следва да са свързани с:
•Преработка и/или маркетинг на продукти в обхвата на Приложение I към Договора за ЕС или на памук, с изключение на рибни продукти;

•Развитие на нови продукти, процеси и технологии за продукти в обхвата на Приложение I към Договора за ЕС или на памук, с изключение на рибни продукти;

Подкрепата ще бъде насочена към закупуване и изграждане на инвестиции, свързани с:

•Инвестиции в процеси и технологии за производство на продукти, включително такива свързани с къси вериги на доставка;

•Инвестиции свързани с изграждане, придобиване и модернизиране на сгради и други недвижими активи, необходими за производството и маркетинга;

•Инвестиции в инсталиране на нови машини и оборудване за подобряване на производствения процес и маркетинга;

•Инвестиции в активи за съхранение, преработка, пакетиране, охлаждане, замразяване и сушене с цел запазване качеството на продукцията;

•Инвестиции в специализирани транспортни средства за превоз на суровини и/или готова продукция, включително хладилни транспортни средства;

•Инвестиции, свързани с внедряването на системи за управление на качеството;

•Преработка на биомаса за производство на енергия от възобновяеми енергийни източници;

•Инвестиции за постигане на съответствие със стандартите на Общността, включително пречиствателни съоръжения;

По мярката не се подпомагат инвестиции, за които е установено, че ще оказват отрицателно въздействие върху околната среда;

	Бенефициенти:

	· 1.Земеделски производители (физически и юридически лица), регистрирани съгласно Закона за подпомагане на земеделските производители;

· 2. Предприятия (физически и юридически лица).

Кандидатите следва да отговарят на критериите за микро или  малко предприятие и да са регистрирани по Търговския закон или Закона за кооперациите.

Кандидати, земеделски производители, които отговарят на определението за „малко стопанство“ няма да бъдат подпомагани по мярката.

	Допустими дейности:

	1. внедряване на нови и/или модернизиране на наличните мощности и подобряване на използването им, и/или 

2. внедряване на нови продукти, процеси и технологии, и/или 

3. намаляване на себестойността на произвежданата продукция, и/или 

4. постигане на съответствие с нововъведени стандарти на ЕС, и/или 

5. подобряване на сътрудничеството с производителите на суровини, и/или

6. опазване на околната среда, включително намаляване на вредните емисии и отпадъци, и/или 

7. подобряване на енергийната ефективност в предприятията, и/или

8. подобряване на безопасността и хигиенните условия на производство и труд, и/или 

9. подобряване на качеството и безопасността на храните и тяхната проследяемост, и/или 

10.подобряване на възможностите за производство на биологични храни чрез преработка на първични земеделски биологични продукти

	Допустими разходи и административно и финансово управление:

	•Изграждане, придобиване и подобряване на недвижимо имущество, включително чрез лизинг;

•Закупуване на нови машини, съоръжения и оборудване, включително компютърен софтуер до пазарната стойност на активите, включително чрез лизинг;

•Общи разходи, свързани със съответния проект за предпроектни проучвания, такси, хонорари за архитекти, инженери и консултантски услуги, консултации за екологична и икономическа устойчивост на проекти, проучвания за техническа осъществимост на проекта;

•Разходи за ноу-хау, придобиване на патенти права и лицензи, разходи за регистрация на търговски марки и процеси, необходими за изготвяне и изпълнение на проекта;

•Разходите по изготвяне на планове за управление на горите или еквивалентни на тях инструменти;

•Разходи за закупуване на земя до 10% от общия размер на допустимите инвестиционни разходи.

	Недопустими разходи:

	•Разходи за обикновена подмяна и поддръжка;

•Разходи, възникнали при изпълнение на договори за лизинг, разходи за застраховки, разходи за лихви, разходи за неустойки и такси;

•Закупуване на оборудване втора ръка;

•Принос в натура;

•При инвестиции в селското стопанство – закупуване на права за производство и плащане, закупуване на животни, закупуване на едногодишни растения и тяхното засаждане;

•Инвестиция, за която е установено, че ще оказва отрицателно въздействие върху околната среда;

•Разходи, извършени преди подаването на заявление за финансиране от страна на бенефициента, независимо дали всички свързани плащания са направени или не, с изключение на разходите за предпроектни проучвания, такси, хонорари за архитекти, инженери и консултантски услуги”.

	Интензитет и размер на помощта:

	Финансовата помощ е в размер на 50% от общия размер на допустимите за финансово подпомагане разходи.

Помощта по мярката за инвестиции, свързани с преработка и/или маркетинг, се отпуска в съответствие с общите правила за държавна помощ в случаите на преработка на продукти от Приложение І в продукти извън Приложение І.

Минималният размер на допустимите разходи за едно проектно предложение е в рамките на 10 000 евро.

 Максималният размер на допустимите разходи за едно проектно предложение е в рамките на 150 000 евро.

	Размер на финансовата помощ:

	Максималният размер на финансовата помощ за един кандидат, подал проекти в рамките на изпълнение на стратегията за ВОМР не може да надвишава 200 000 евро.

	Критерии за допустимост и оценка:



	Критерии за допустимост:

•Кандидатите следва да са физически или юридически лица, регистрирани по Търговския закон или Закона за кооперациите, които са микро и малки предприятия.

•Кандидатите следва да представят бизнес план, доказващ подобряване на дейността на стопанството/предприятието чрез прилагане на планираните инвестиции и дейности, подробно описани в представения бизнес план.

(заличено, доп.споразумение РД 50-136/25.06.2018г.)


	КРИТЕРИИ ЗА ОЦЕНКА НА ПРОЕКТИ 

	1. Проекти с инвестиции в енергоспестяващи технологии.

	2. Проекти от кандидати, които до момента на кандидатстване не са извършвали дейност. С извършване на инвестицията кандидатът ще създаде определен брой работни места:

До 2 работни места – 5т.

От 3 до 5 работни места – 10 т.

Над 6 работни места – 15 т.


	15

	3. Проекти от кандидати, които към момента на кандидатстване извършват дейност.  С извършване на инвестицията кандидатът ще запази съществуващите /към края на предходната календарна година/ и ще създаде определен брой нови работни места:

До 2 работни места – 5т.

От 3 до 5 работни места – 10 т.

Над 6 работни места – 15 т.

	15

	4. Над 30% от допустимите инвестиционни разходи по проекта са свързани с иновации.
	30

	5. Капацитет по изпълнение и управление на проекти.
	5

	6. Гарантирана е устойчивост на проекта.
	10

	7. На лице са ясно измерими крайни резултати и цели.
	10

	9.Възможност за създаване на нов за територията продукт или услуга
	10

	ОБЩО : 
	100


Бизнес плановете на всички кандидати, които изпълняват критериите за допустимост ще бъдат оценени. За всички проекти със задоволителни бизнес-планове ще бъде направена селекция, следвайки приоритетите по мярката и чрез даване на приоритет на посочените по-горе кандидати.

Взаимовръзка с друго законодателство

Първи стълб на ОСП- Финансовата помощ, предоставяна по мярката, не се припокрива с обхвата на помощта, предоставяна в рамките на първи стълб от ОСП. При прилагането на мярката ще бъдат осигурени необходимите проверки за гарантиране избягването на двойно финансиране. Инвестиционните проекти ще бъдат проверявани индивидуално за възможно двойно финансиране. 
„Вино” Финансовата помощ по мярката няма да бъде предоставяна за инвестиции, допустими за подпомагане по „Национална програма за подпомагане на лозаро-винарския сектор“. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката.
„Пчеларство” За инвестициите, свързани с преработката на пчелен мед, ще бъде направено пълно разграничение между инвестициите, подпомагани по мярката, и тези, подпомагани по „Национална програма по пчеларство“. Ще бъдат осигурени контролни проверки с цел избягване на двойно финансиране, които ще се прилагат за всеки инвестиционен проект по мярката. 
„Тютюн” Инвестиционни дейности в сектор „Тютюн“ няма да бъдат подпомагани по мярката. Производители на тютюн ще се подпомагат за дейности извън (диверсификация) производството на тютюн.
При прилагане на мярката ще бъде осигурено пълно разграничаване на подкрепата по мярката с други схеми и мерки за подпомагане.

Ще бъде осигурена система на контрол, осигуряваща избягване на двойно финансиране с други финансови инструменти.

	ПОДМЯРКА 6.4. ИНВЕСТИЦИОННА ПОДКРЕПА ЗА НЕЗЕМЕДЕЛСКИ ДЕЙНОСТИ ОТ МЯРКА 6 РАЗВИТИЕ НА СТОПАНСТВА И ПРЕДПРИЯТИЯ ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2014 – 2020 Г.

	Правно основание

Член 19, параграф 1, буква б) от Регламент (ЕС) № 1305/2013 

	Цели и обхват на мярката

	Мярката има следните специфични цели:

1. разнообразяване към неземеделски дейности;

2. насърчаване на предприемачеството на територията;

3. насърчаване развитието на туризма на територията;

4. развитие на „зелена икономика“ и иновации;

5. създаване на възможности за заетост и повишаване на качеството на живот.

Обхват на подмярката:

Предоставя се подпомагане за инвестиции в неземеделски дейности, които са насочени към:

•Развитие на туризъм (изграждане и обновяване на туристически обекти, развитие на туристически услуги);

•Производство или продажба на продукти, които не са включени в Приложение 1 от Договора за създаване на Европейската общност (независимо от вложените продукти и материали);

•Развитие на услуги във всички сектори;

•Производство на енергия от вторични продукти, отпадъци и остатъци с цел продажба;

•Развитие на занаяти и други неземеделски дейности.

В рамките на подмярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за създаване на Европейската общност.

Не се предоставя финансова помощ за производство на енергия от възобновяеми енергийни източници, с изключение на производство на енергия от вторични продукти, отпадъци и остатъци.

Не се предоставя финансова помощ за изграждане и обновяване на туристически обекти в курортни комплекси за развит масов туризъм.

	Бенефициенти:

	Земеделски производители или микропредприятия, регистрирани като еднолични търговци или юридически лица по Търговския закон или Закона за кооперациите, както и физически лица, регистрирани по Закона за занаятите.

Бенефициентите трябва да имат седалище или съответно постоянен адрес за физическите лица на територията на МИГ.

	Допустими дейности:

	1. Развитие на туризъм (изграждане и обновяване на туристически обекти и развитие на туристически услуги);

2. Производство или преработка на продукти, които не са включени в Приложение 1 от Договора за функциониране на Европейския съюз (независимо от вложените продукти и материали);

3. Развитие на услуги във всички сектори;

4. Производство на енергия от възобновяеми енергийни източници за собствено потребление;

5. Развитие на занаяти и други неземеделски дейности

Недопустими дейности:

Не се предоставя финансова помощ за хазарт, финансови услуги, изграждане на голф игрища;

В рамките на подмярката не се финансират дейности, които водят до осъществяване на селскостопанска дейност или резултата от дейността е продукт, включен в Приложение I на Договора за функциониране на Европейския съюз.

	Допустими разходи:

	Финансова помощ за материални и нематериални инвестиции, за създаване и развитие на неземеделски дейности в селските райони, включващи:

а) Изграждане, придобиване, включително отпускането на лизинг, или подобренията на недвижимо имущество;

б) Закупуване, включително чрез лизинг на нови машини и оборудване, включително компютърен софтуер до пазарната стойност на активите;

в) Общи разходи, свързани с разходите за буква „а“ и „б“, например хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост;

г) Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.

Разходите са допустими само ако са извършени след подаване на заявлението за подпомагане.

Допустими са авансови плащания в размер до 50% от одобрената финансова помощ.

	Интензитет и размер на помощта:

	Финансовата помощ не може да надвишава 70% от общите допустими разходи и при спазване на правилата за „минимална помощ“.

Минимална стойност на допустимите разходи – 10 000 евро.

Максимална стойност на разходите по проекта – 150 000 евро.

Процент на съфинансиране (ЕЗФРСР/Национален бюджет)

(ново, доп.споразумение РД 50-136/25.06.2018г.)Размерът на финансовото участие на ЕЗФРСР е 90% от допустимите публични разходи.

	Критерии за допустимост и оценка:

	Принципи по отношение на установяване на критериите за допустимост:

- Избраните критерии за допустимост целят да бъдат определени проекти и дейности, които съответстват на условията на законодателството и отговарят в най-висока степен на целите на мярката.

- Изборът на критерии е основан на принципа за намаляване на административната тежест, като не са въвеждани допълнителни ограничения, затрудняващи прилагането.

 – При тяхното формулиране е съблюдавано да са ясни, лесно проверими и обективни.

Критерии за допустимост

Проектите и кандидатите трябва да отговарят на следните условия:

•Инвестицията да няма отрицателно влияние върху околната среда;

•Кандидатът да представи разработен бизнес план, който да показва икономическа жизнеспособност на инвестицията за срок от 5 години/ 10 години при СМР;

•Стопанството на кандидати, земеделски производители, трябва да има стандартен производствен обем над 8 000 евро;

•Инвестициите в производство на електроенергия от биомаса не се подпомагат по мярката, ако те не произвеждат 10% топлинна енергия.

Принципи по отношение на установяване на критериите за подбор

Избраните критерии целят да гарантират насочване на помощ съобразно установените потребности и заложените цели. Критериите се основават на анализа и на практиката от прилагане на Програмата за развитие на селските райони (2007-2013) и осигуряват съответствие и допълняемост с други стратегически документи. Чрез критериите се цели и подпомагане на проекти с по-висока добавена стойност.


	КРИТЕРИИ ЗА ОЦЕНКА 
	точки

	1. Капацитет по изпълнение и управление на проекти.
	5

	2. Проекти за производствени дейности;
	5

	3.Над 30% от допустимите инвестиционни разходи по проекта са свързани с иновации.
	30

	4. Възможност за създаване на нов за територията продукт или услуга

	10

	5.Проекти от кандидати, които до момента на кандидатстване не са извършвали дейност. С извършване на инвестицията кандидатът ще създаде определен брой работни места:

До 2 работни места – 5т.

От 3 до 5 работни места – 10 т.

Над 5 работни места – 15 т.


	15

	6.Проекти от кандидати, които към момента на кандидатстване извършват дейност.  С извършване на инвестицията кандидатът ще запази съществуващите /към края на предходната календарна година/ и ще създаде определен брой нови работни места:

До 2 работни места – 5т.

От 3 до 5 работни места – 10 т.

Над 5 работни места – 15 т.

	15

	7. От реализацията на проекта ще се ползват  уязвими групи и малцинства.
	5

	8. Гарантирана устойчивост на проекта.
	15

	ОБЩО : 
	100


Връзка с друго законодателство

Делегирани актове на основание чл. 19, параграф 8 и чл. 45, параграф 6 от Регламент (ЕС) № 1305/2013 

Допълнителна информация, специфична за съответната мярка:

•
Преработка на продукти по Приложение I и продукти, които не са упоменати в Приложение I

Подмярка „Стартова помощ за неземеделски дейности в селските райони“ и „Инвестиции в създаването и развитието на неземеделски дейности“ са насочени към подкрепа на дейности, включващи преработка на продукти, като крайния резултат трябва да е продукт извън Приложение І към Договора за създаване на Европейската общност.

•
Разграничаване с мярка „Инвестиции в материални активи“

По мярката се подпомагат дейности за инвестиции в инсталации за възобновяема енергия в самите стопанства с капацитет, който надвишава годишните количества за собствени нужди на кандидата. Ако произведената биоенергията е за собствено потребление, инвестицията в инсталацията за възобновяема енергия в стопанствата е допустима за подпомагане в рамките на мярка „Инвестиции в материални активи“.

В рамките на подмерки „Стартова помощ за неземеделски дейности в селските райони“ и „Инвестиции в създаването и развитието на неземеделски дейности“ няма да се финансират дейности за производство на продукти, които ще се подпомагат по мярка „Инвестиции в материални активи“.

•
Разграничаване с Тематична подпрограма за малки стопанства

Стопанства с размер на стандартния производствен обем под 8 000 евро няма да бъдат подпомагани в рамките на подмерки „Стартова помощ за неземеделски дейности в селските райони“ и „Инвестиции в създаването и развитието на неземеделски дейности“ и ще имат възможност да кандидатстват чрез Тематичната подпрограма за малките стопанства.

	ПОДМЯРКА 7.1 „Територията МИГ Гълъбово-Опан ни обединява”

(ИНОВАТИВНА МЯРКА)

	Правно основание

Мярка, съответстваща на целите на Регламент 1305/2013 за стимулиране на местното развитие.

	Цели и обхват на мярката

	 Целите  на мярката са насърчаване включването на местното население в общи инициативи за изучаване и съхраняване на наследството и природните дадености, развитие на децата и младите хора в сферата на изкуството и спорта. 

•
Разкриване на богатството на местното културно, историческо и природно наследство и повишаване обществения интерес към неговото опазване;

•
Повишаване качеството на живот на местното население чрез добавяне на стойност към околната среда, пейзажа и разнообразяване на свободното време;

•
Стимулиране на физическото, интелектуалното, творческото развитие  на населението без оглед на възраст и пол ;

Обхват на мярката:

· Подкрепа се предоставя за инвестиции в материални и/или нематериални активи, подобряващи цялостната дейност на бенефициента. Инвестициите, обект на подкрепа, следва да са свързани с:

· Проекти насочени към съхраняване на местната идентичност и култура, чрез възстановяване, опазване и развитие на местното културно наследство и традиции и съхраняване на природното наследство.

· Да насърчава активното участие и доброволческите дейности.

· Да подпомага за творческото и личностно себеизразяване и обществена изява на хората и да работи за тяхната интеграция и социализация.

· Да оказва помощ и подкрепа за изпълнението на младежки инициативи на местно ниво.

· Да съхранява спортните традиции, да осигурява реализация на таланти, изявата на младите хора, както и да стимулира тяхната активност в обществения живот.

· Да създава условия за реализиране на дейности и инициативи, подпомагащи Общините с принос в развитието на спорта, туризма и други сфери на обществения живот.

· Популяризиране на местната култура, история, етноси чрез организирането на фестивали и други мероприятия в тази насока.

	Бенефициенти:

	Допустими кандидати по мярката са:

а). Юридически лица с нестопанска цел регистрирани по Закона за юридическите лица с нестопанска цел;

б). Читалища, регистрирани по Закона за народните читалища;

2. Кандидатите се подпомагат, при условие че:

нямат изискуеми задължения към Държавен фонд "Земеделие";

· не са в открито производство по несъстоятелност или не са обявени в несъстоятелност;

· не са в производство по ликвидация;

· нямат изискуеми публични задължения към държавата;

	Допустими дейности:

· Проучвания и информационни дейности, свързани с популяризиране на нематериалното културно наследство;

· Проучвания и изработване на материали във връзка с документиране и/или изследване, и/или промотиране на нематериалното културно наследство;

· Дейности, свързани със съхранение и популяризиране на местния фолклор, на историческото и културното наследство на района/територията в т.ч. опазване на природните пространства и на мемориалните места, чието съществуване е необходимо за изразяване на нематериалното културно наследство;

· Дейности, свързани със съхранение и популяризиране на местния фолклор - и/или различни мероприятия във връзка с местни културни обичаи и традиции - /фестивали, събори, празници, обичаи/ и други събития, свързани с местното културно наследство и разнообразяването на културния живот на населението;  

· Насърчаване на екологичната култура за опазване на природното наследство на селата;

· Популяризиране, насърчаване и организиране на различни спортни прояви и създаване спортна култура, посредством провеждането на спортни мероприятия, състезания, демонстрации или участие в различни спортни дейности за укрепване на здравето и борбата със стреса.

	Допустими разходи:

	· Разходи за проучвания и информационни дейности, свързани с популяризиране на допустимите дейности: изработка на рекламни материали, промоционални клипове в т.ч. краеведски изследвания и отпечатване на материали (дипляни, книги) и други рекламни дейности. 
· Разходи за организация и  провеждане на различни мероприятия/ събития във връзка с местни културни обичаи и традиции, опазване на природното наследство и спортни инициативи - /фестивали, събори, празници, обичаи, състезания, турнири/ и други. 
· Разходи за закупуване на традиционни фолклорни костюми за самодейни колективи към читалищата, работещи в сферата на съхраняване на местните традиции и обичаи.
· Разходи за материално техническото обезпечаване – спортна екипировка, необходима за реализиране на проекта.

· Закупуване на оборудване (вкл. озвучителна и др.техника), свързано с предвидените в проектите събития.
· Разходи за опазване на природното наследство – меки мерки, свързани с насърчаване на екологичната култура за опазване на природното наследство – информационни кампании сред населението, организиране и провеждане на открити уроци за деца и ученици, екоизлети, конкурси други дейности, насочени към младите хора за повишаване на тяхната екологична култура за опазване на природното наследство, информационни и рекламни материали, семинари, изследвания за биоразнообразието и др.
· Проучвания и изработване на материали във връзка с идентификация и/или 
· документиране и/или изследване, и/или съхраняване на елементи от нематериалното културно наследство;

· Популяризиране, предаване и възраждане на различните аспекти на културното наследство (например провеждане на различни мероприятия във връзка с местни културни обичаи и традиции - фестивали, събори и други събития, свързани с местното културно наследство, организиране на изложби, семинари, създаване на мрежа от присъединени към проекта институции – музеи, музейни сбирки, читалища,Общини, неправителствени организации, както и частни лица/обекти, които подкрепят идеята за утвърждаването на селското наследство като определена културна ценност и др.);

· Осигуряване на признаване, уважение и популяризиране на нематериалното културно наследство сред обществеността посредством:  

·  - информационни дейности като реклама, плакати, статии, радио и ТВ предавания за нематериалното културно наследство; 

· - програми за повишаване на заинтересоваността и информираността на обществото и по-специално на младежта за опазване на природните пространства и на мемориалните места, чието съществуване е необходимо за изразяване на нематериалното културно наследство;  

· - неформални способи за предаване на знанията и информацията за местното културно наследство (напр. предаване на знания и умения, техники и технологии, свързани с опазването и развитието на традиционните занаяти и др.); 

· Разходи за консултантски услуги – до 7% от общата стойност на допустимите разходи

	· Недопустими разходи:

	· •Разходи за обикновена подмяна и поддръжка;

· •Разходи, възникнали при изпълнение на договори за лизинг, разходи за застраховки, разходи за лихви, разходи за неустойки и такси;

· •Закупуване на оборудване втора ръка;

· •Принос в натура;

· •Инвестиция, за която е установено, че ще оказва отрицателно въздействие върху околната среда;

· •Разходи, извършени преди подаването на заявление за финансиране от страна на бенефициента, независимо дали всички свързани плащания са направени или не с изключение на разходите за консултантски услуги.

	Интензитет и размер на помощта:

	Минимална стойност на допустимите разходи – 1 000 евро.

Максимална стойност на разходите по проекта – 10 000 евро.

За ЮЛНЦ и читалища се предвижда 100% финансиране в случай, че не е налично генериране на приходи.

В случаите за ЮЛНЦ и читалища, когато се установи потенциал за генериране на приходи 75% финансиране.

	Критерии за допустимост и оценка:

	Критерии за допустимост :

Юридически лица с нестопанска цел регистрирани по Закона за юридическите лица с нестопанска цел и  Читалища, регистрирани по Закона за народните читалища:

1. Кандидатите за подпомагане следва да са регистрирани на територията на МИГ;

2. Съответствие с минимален/максимален размер на безвъзмездната финансова помощ по мярката.

3.Съответствие с минимален размер на собствено участие по мярката по която се кандидатства (ако е приложимо)

4. Дейностите по проекта съответстват с обхвата и условията по съответната мярка от стратегията.


	КРИТЕРИИ ЗА ОЦЕНКА НА ПРОЕКТИ 7.1
	точки

	1.Проекти, които не генерират приходи и са в обществен интерес.
	10

	2.Дейностите по проекта съхраняват и опазват уникалното културно историческо наследство на територията.
	10

	3.Проекти, които се изпълняват с партньорство от територията на МИГ.
	10

	4.Проекти свързани със спортни дейности.
	10

	5.Проекти, които се изпълняват на територията на повече от едно населено място.
	10

	6.Проектът предвижда използването на местни доставчици на стоки и/или услуги.
	10

	7.Над 30% от допустимите инвестиционни разходи по проекта са свързани с иновации.
	30

	8. В проекта са включени уязвими групи и малцинства.
	10

	ОБЩО: 
	100


	ПОДМЯРКА 7.2. Инвестиции в създаването, подобряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия

	Цели и обхват на мярката:

	· Инвестиции за строителство, реконструкция и/или рехабилитация на нови и съществуващи общински пътища, улици, тротоари, и съоръженията, и принадлежностите към тях;

· Инвестиции за изграждане, реконструкцията и/или рехабилитацията на водоснабдителни системи и съоръжения в агломерации с под 2 000 е.ж. в селските райони;

· Инвестиции за доизграждане, без ново строителство на канализационната мрежа в агломерации с под 2 000 е.ж. в селските райони;

· Инвестиции за изграждане и/или обновяване на озеленените площи за широко обществено ползване, предназначени за трайно задоволяване на обществени потребности - паркове, градини, улично озеленяване, междублокови пространства, гробищни паркове, вкл. съоръженията към тях, както и за изграждане на системи за видеонаблюдение за осъществяване на мерки за повишаване на сигурността и предотвратяване на престъпността;

· Инвестиции за изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация;

· Инвестиции за изграждане, реконструкция, ремонт, обзавеждане и/или оборудване на общинска инфраструктура за осигуряване на съвременни социални жилища за настаняване на уязвими групи от населението, включително роми;

· Инвестиции за реконструкция и/или ремонт на общински сгради, в които се предоставят обществени услуги, в т. ч. дейности по вертикална планировка, подобряване на прилежащи пространства;

· Инвестиции за изграждане, реконструкция, ремонт, оборудване и/или обзавеждане на спортна инфраструктура;

· Инвестиции за изграждане, реконструкция, ремонт, реставрация, закупуване на оборудване и/или обзавеждане на културни центрове, театри, читалища, библиотеки, музеи, галерии, изложбени зали и други обекти, свързани с културния живот, вкл. мобилни такива, както и дейности по вертикалната планировка и подобряване на прилежащите пространства;

· Инвестиции за реконструкция, ремонт, оборудване и/или обзавеждане на образователна инфраструктура с местно значение в селските райони;

· Инвестиции за изграждане на пазари на производителите;

· Инвестиции за изграждане на представителни пазари за живи селскостопански животни и продукти от тях.

	Бенефициенти:

	· Общини;

· Юридически лица с нестопанска цел;

· Читалища;

· Общински предприятия;

· Търговски дружества по Търговския закон, чиито собственик на капитала е общината.

	Допустими дейности:

	1. Строителство, реконструкция и/или рехабилитация на нови и съществуващи общински пътища, улици, тротоари и съоръженията и принадлежностите към тях;

2. Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони; инвестиции за доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони;

3.Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение;

4. Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;

5. Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;

6. Изграждане, реконструкция, ремонт, оборудване и/или обзавеждане на спортна инфраструктура;

7. Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;

8. Реконструкция, ремонт, оборудване и/или обзавеждане на общинска образователна инфраструктура с местно значение в селските райони.

Не се подпомагат дейности, попадащи в обхвата на ОПРР съгласно приложение към Раздел 14.

	Допустими разходи:

	а) Изграждане, придобиване, вкл. отпускане на лизинг, подобренията на недвижимо имущество;

б) Закупуване или вземане на лизинг на нови машини и оборудване, до пазарната цена на актива;

в) Общи разходи, свързани с разходите по букви „а“ и „б“, напр. хонорари на архитекти, инженери и консултанти, хонорари свързани с консултации относно екологичната и икономическата устойчивост, вкл. проучвания за техническа осъществимост. Проучванията за техническа осъществимост продължават да бъдат разход, който отговаря на условията дори когато на база на техните резултати не се правят разходи по букви „а“ и „б“;

г) Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Авансови плащания в размер до 50% от публичната помощ, свързана с инвестицията.

За проекти, по които бенефициентите са възложители по Закона за обществените поръчки, авансовото плащане се извършва след провеждане на всички процедури (за строителство) и сключване на договор за избор на изпълнител по Закона за обществените поръчки.

Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.

	Интензитет и размер на помощта:

	За общини, ЮЛНЦ и читалища се предвижда 100% финансиране в случай, че не е налично генериране на приходи. В случаите за ЮЛНЦ и читалища, когато се установи потенциал за генериране на приходи - 75% финансиране.

За общински предприятия и търговски дружества по Търговския закон, чиито собственик на капитала е общината в зависимост от нотифицираната държавна помощ. 

Минимална стойност на допустимите разходи – 10 000 евро. Максимална стойност на разходите по проекта – 150 000 евро.

	Критерии за допустимост и оценка:

	· Инвестициите трябва да отговарят на дефиницията за дребна по мащаби инфраструктура;

· Инвестициите са допустими за подпомагане, когато предвидените дейности се изпълняват в съответствие с общинския план за развитие на съответната община, а ако съществува стратегия за местно развитие, да са съгласувани и с нея;

· Инвестициите са допустими за подпомагане ако е доказано, че няма да имат отрицателно въздействие върху околната среда по смисъла на Закона за опазване на околната среда;

· Инвестициите са допустими за подпомагане ако е доказано, че отговарят на изискванията на заповедите за определянето на местата по Натура 2000 и плановете за тяхното управление, Закона за защитените територии, Закона за биологичното разнообразие и съответните им подзаконови нормативни актове за тяхното прилагане;

· Инвестициите са допустими за подпомагане, ако е доказано, че след изпълнението на проекта той ще се използва по предназначение;

· Инвестициите са допустими за подпомагане, ако бенефициента е представил всички лицензи, разрешителни или регистрации, когато това се изисква съгласно националното законодателство или е представил писмено доказателство, че е направил всичко възможно за получаването им (само в случаите, когато съгласно законодателството лицензии, разрешителни или регистрации се изискват да са издадени преди подаването на проекта);

· Инвестициите за строителство, реконструкция и/или рехабилитация на нови и съществуващи общински пътища, и улици, тротоари и съоръженията и принадлежностите към тях са допустими, ако са изградени или реконструирани ВиК системите или не се предвижда да се изграждат или реконструират ВиК системи за период от седем години от датата на кандидатстване.

· Инвестиции за изграждане, реконструкцията и/или рехабилитацията на водоснабдителни системи и съоръжения в агломерации с под 2 000 е.ж. в селските райони и инвестиции за доизграждане, без ново строителство на канализационната мрежа в агломерации с под 2 000 е.ж. в селските райони са допустими, ако съответстват на Плановете за управление на речните басейни;

· Инвестиции за доизграждане, без ново строителство на канализационната мрежа в агломерации с под 2 000 е.ж. в селските райони са допустими, ако е налице висока степен на изграденост на канализационната мрежа (между 90% и 100%) и/или отпадъчните води се заустват във водно тяло, определено за питейно-битово водоснабдяване или санитарно-охранителна зона, или е осигурено пречистване на отпадъчните води;

· Не са допустими за подпомагане инвестиции за изграждане, реконструкция и/или рехабилитация на отклонения на уличната ВИК мрежа, които са собственост на частни лица;

· Инвестиции за изграждане, реконструкция и/или рехабилитация на водоснабдителни системи и съоръжения са допустими за подпомагане, ако е доказано, че е наличен достатъчен дебит на водоизточниците;

· Има необходимите разрешителни по закона за водите и/или за ползване на водния обект за заустване на отпадъчните води и се постигат целите, поставени в разрешението за заустване;

· Инвестициите за строителство на нови пътища са допустими за подпомагане, ако е представено предпроектно проучване, придружено с анализ на икономическите и социалните ползи;

· Инвестиции за изграждане, реконструкция, ремонт, закупуване на оборудване и/или обзавеждане на културни центрове, театри, читалища, библиотеки, музеи, галерии, изложбени зали и други обекти, свързани с културния живот, са допустими, ако не са обявени за паметници на културата от национално и световно значение;

· Инвестиции за реконструкция, ремонт, оборудване и/или обзавеждане на образователна инфраструктура с местно значение в селските райони са допустими, ако съответстват на стратегия на МОН и не са държавна образователна инфраструктура.

	КРИТЕРИИ ЗА ОЦЕНКА 
	точки

	1. Наличие на технически/работен проект, приложен към заявлението за подпомагане.
	10

	2. При изпълнение на СМР за което се изисква работен проект – влязло в сила разрешение за строеж.
	10

	3.Обекта да обслужва  или се ползва то жители на повече от едно населено място.
	10

	4. Проекти за развитие/предоставяне на услуги и/ или се ползва от уязвими групи  и малцинства /когато е приложимо/.
	5

	5. Проекти  за реконструкция и/или ремонт на обекти свързани с културния живот в общината.
	10

	6. Проекти  за реконструкция и/или ремонт на спортна инфраструктура.
	10

	7. Над 30% от допустимите инвестиционни разходи по проекта са свързани с иновации.
	30

	8. Устойчивост на проекта.
	10

	9.Нови методи и/или начини за решаване на местните проблеми и слабости на територията на МИГ.
	5

	ОБЩО: 
	100


Връзка с друго законодателство: Делегиран акт в съответствие с чл. 45, параграф 6 от Регламент (ЕС) № 1305/2013.

	ОПОС (ЕФРР)
	 НП

	ОПНОИР (ЕСФ)
	 НП

	ОПРЧР (ЕСФ)
	 НП

	ОПИК
	 НП

	ПМДР (ЕФМДР)
	 НП


6. Финансов план:
6.1. Индикативно разпределение на средствата по програми/фондове и по мерки:

	Код на мярката
	Име на мярката
	Общо за периода 
на стратегията

	
	
	лева
	%

	
	Мерки, финансирани от ПРСР 2014 – 2020 г. (ЕЗФРСР)
	
	

	ОТ МЯРКА 4 ПОДМЯРКА 4.1
	"ИНВЕСТИЦИИ В ЗЕМЕДЕЛСКИ СТОПАНСТВА" 
	528 074
	18%

	ПОДМЯРКА 4.2.
	"ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ"
	205 362
	7%

	МЯРКА 6
ПОДМЯРКА 6.4.
	ИНВЕСТИЦИОННА ПОДКРЕПА ЗА НЕЗЕМЕДЕЛСКИ ДЕЙНОСТИ
	1 026 811
	35%

	МЯРКА 7
ПОДМЯРКА 7.2.
	ИВЕСТИЦИИ В СЪЗДАВАНЕТО, ПОДОБРЯВАНЕТО ИЛИ РАЗШИРЯВАНЕТО НА ВСИЧКИ ВИДОВЕ МАЛКА ПО МАЩАБИ ИНФРАСТРУКТУРА, ВКЛЮЧИТЕЛНО ИНВЕСТИЦИИ В ЕНЕРГИЯ ОТ ВЪЗОБНОВЯЕМИ ИЗТОЧНИЦИ И СПЕСТЯВАНЕ НА ЕНЕРГИЯ
	1 056 148
	36%

	
	Мерки, които не са част от ПРСР 2014 – 2020 г. , но са включени в Регламент (EC) № 1305/2013 (финансирани от ЕЗФРСР)
	
	

	
	Мерки, извън обхвата на мерките от Регламент (EC) № 1305/2013, но съответстващи на целите на регламента (финансирани от ЕЗФРСР)
	
	

	ПОДМЯРКА 7.1
	„Територията МИГ Гълъбово-Опан ни обединява”
	117 350
	4%

	
	ОБЩО ЗА ПРОЕКТИ КЪМ СТРАТЕГИЯТА ЗА ВОМР:
	2 933 745.00
	100 %

	
	
	
	

	 
	Текущи разходи и популяризиране на стратегия за водено от общностите местно развитие (25 на сто от общите публични разходи от ЕЗФРСР, включващи разходите по подмярка 19.2 и подмярка 19.4)“.
	 977 915
	 


6.2. Финансова обосновка на бюджета и разпределението на средствата по програми и по мерки:

Изхождайки от анализа на нуждите от преструктуриране и модернизиране на земеделските стопанства и предприятията на територията на МИГ „Гълъбово-Опан” по Приоритет 1 са отделени 25 % от общия  публичен принос на СВОМР. Дейностите по този приоритет ще насърчат производителността и конкурентоспособността на земеделието и по този начин ще допринесат за постигането на основната цел на СВОМР. Подобряването на качеството на живот ще се постигне чрез подобряване качеството и достъпа до основни услуги за населението, инвестиции в инфраструктурата в селата. Повишаването на икономическата активност и разнообразяване на отрасловата парадигма ще се насърчи чрез подкрепа за инвестиции в неземеделски дейности на земеделските стопанства и  подкрепа за микропредприятията и селското население като цяло. За Приоритет 2 от СВОМР са отделени  75 % от общия  публичен принос на СВОМР. 

Целите на СВОМР ще бъдат постигнати чрез прилагането на 6 мерки от ПРСР, вкл.и 19.4.  Изпълнението ще се реализира с поетапно отваряне на мерките и изпълнението им през целия Програмен период до 2020 г.  МИГ има създадена база данни за ключови идейни проекти, както и за потенциални бенефициенти. Общността има възможност и готовност да кандидатства по всички мерки, разписани в СВОМР, затова прилагането им ще започне веднага след сключването на договор с МЗХ. Стартирането на всички мерки, ще даде възможност и време на МИГ, при евентуална липса на бенефициенти по някоя от мерките, средствата от нея да бъдат насочени към другите мерки. С оглед на забавянето при одобрението на СВОМР, МИГ ще положи усилия по-голяма част от средствата да бъдат използвани още в началото на прилагането на стратегията, като по–големите и по-сложни инвестиционни проекти ще бъдат планирани в началото на периода.

Като се вземат предвид потребностите от подобряването на ефективността на земеделските стопанства и насърчаването на развитието на преработвателната индустрия към мярка 4 „Инвестиции в материални активи“ ПРСР са насочени 25 % от  бюджета по Стратегията, като средствата по двете подмерки 4.1 и 4.2 са съответно 528 074 лева и 205 362 лева. Във връзка с разнообразяването на икономическите дейности и увеличаването на заетостта на територията на МИГ, към  мярка 6 „Развитие на стопанства и предприятия“ от ПРСР са насочени  35 % от средствата по Стратегията, като средствата по подмярка 6.4 са 1 026 811 лв. С цел подобряването на условията на живот в населените места и опазването на околната среда и местната идентичност към мярка 7 „Основни услуги и обновяване на селата в селските райони“ на ПРСР са насочени 40% от средствата на Стратегията, като по подмяра 7.2 и 7.1 паричните потоци са съответно 1 056 148 лева и 117 350 лева.

Първоначално МИГ ще стартира с прием на проекти по мярка 4. Инвестиции в материални активи и след това по мярка 6 Развитие на стопанства и предприятия, подмярка 7.1 „Територията МИГ Гълъбово-Опан ни обединява”  и  подмярка 7.2 Ивестиции в създаването, по-добряването или разширяването на всички видове малка по мащаби инфраструктура, включително инвестиции в енергия от възобновяеми източници и спестяване на енергия. Запазването на баланса между бизнеса и селското стопанство  и с въвеждане на  нови форми на заетост ще се гарантира постепенно устойчивото развитие на района.

7.    План за действие, показващ че целите са превърнати в действия:

МИГ „Гълъбово-Опан“ ще постигне заложените в СВОМР цели чрез ясно разписан план за действие.

1. След одобряване на Стратегията, екипът на МИГ веднага ще започне да информира и подпомага потенциалните кандидати. 

2. На електронната страница на МИГ ще бъде публикуван индикативен график за приемите по съответните мерки. Не по-късно от 3 месеца преди публикуване на покана за подбор на проекти, ще бъдат общодостъпни в хартиен и електронен вид указания и образци на документи за кандидатстване по всяка мярка. Заедно с това МИГ ще приема и заявления за финансова помощ по определен ред, като извършва подбора им и определя размера на финансовата помощ. 

3. Екипът на МИГ ще създаде и поддържа деловодна система и архив на всички актове на органите на МИГ. Също така ще създава и поддържа електронен регистър за всички постъпили проекти, в който отразява състоянието и движението на всеки от тях. Регистърът се публикува на електронната страница на МИГ.
Екипът на МИГ ще създаде и поддържа деловодна система и архив на всички актове на органите на МИГ.
4. След приключването на конкретен прием, екипът на МИГ извършва преценка за съответствие на заявленията и взима решение дали да одобри тяхното финансиране, след което ги съгласува с ДФЗ.
5. Договори с одобрените кандидати МИГ сключва  в качеството си на трета страна съгласно правилата на ПРСР.
6. МИГ оказва методическа подкрепа на получателите на финансова помощ  чрез посещения на място, разясняване на нормативната база, съдействие при работа с институции, отчитане на проектните предложения и в подготовката на заявки за плащане до ДФЗ.
7. Контрол върху работата си МИГ осъществява чрез Мониторинг на изпълнението на проектите, изготвяне на доклади, анализи, отчети, справки и др. във връзка с изпълнението на стратегията за ВОМР, изисвани от УО на ПРСР 2014-2020. В срок до 31 януари на следващата календарна година изготвя и представа на УО на ПРСР 2014-2020 г. Годишен доклад за отчитане на изпълнението на стратегията за ВОМР. Информира своевременно УО на ПРСР за проблеми, възникнали при изпълнението на стратегията. 
8. Описание на уредбата за управлението и мониторинга на стратегията, която показва капацитета на местната инициативна група да изпълни стратегията, и описание на специфичната уредба относно оценката:

8.1. Организационна структура на МИГ:

МИГ „Гълъбово-Опан“ се състои от: Общо събрание, Управителен съвет, председател на УС, изпълнителен директор, експерт, счетоводител и технически асистент.

– организационна структура/схема. [image: image2.png]06O

Съставът на МИГ е: Общо събрание, Управителен съвет: Пламен Бараков, председател на УС и представител на публичния сектор – община Гълъбово, Румяна Динева, представител на публичния сектор – община Опан, Генчо Георгиев и Камен Жеков, представители на стопанския сектор, Валентина Борисова – представител на нестопанския сектор, Виляна Георгиева Вичева – изпълнителен директор, Елена Миткова Няголова – експерт, Диана Жекова Гочева – счетоводител и Павлина Петрова Драгиева - технически асистент.

8.2. Управление на МИГ:

– органи за управление и контрол;
 

Oбщото събрание на МИГ е върховен колективен орган на сдружението и се състои от всички членове на сдружението. Съставът на  Общото събрание е разделен на три квоти, съответстващи на трите сектора: нестопански , стопански и публичен, като разликата между тях не може да бъде по-голяма от 49 на сто от имащите право на глас членове. Членовете на върховния колективен орган и на върховния управителен орган на МИГ трябва да имат седалище и адрес на управление или постоянен адрес или да работят на територията, на която се изпълнява проектът.

Правомощия на Общото събрание на МИГ  

Общото събрание на МИГ  „Гълъбово – Опан“:

1. Изменя и допълва устава;

2. Избира и освобождава членовете на управителния съвет;

3. Взема решение за преобразуване или прекратяване на сдружението;

4. Приема бюджета на сдружението;

5. Взема решения относно дължимостта и размера на членския внос или на имуществените вноски;

6. Приема отчета за дейността на Управителния съвет;

7. Отменя решения на другите органи на сдружението, които противоречат на закона, устава или други вътрешни актове, регламентиращи дейността на сдружението;

8. Взема и други решения, които са задължителни за другите органи на сдружението.

Управителният съвет е колективен управленски орган, който се състои от 5 члена, разпределени между трите сектора: неправителствен, стопански и публичен.

Членовете на УС могат да бъдат физически или юридически лица , като представителите на публичния сектор, представителите на стопанския сектор и представителите на нестопанския сектор не могат да надвишават 49 на сто от имащите право на глас членове .

Правомощия на Управителния съвет: 

1. Осигурява изпълнението на програмата и решенията на Общото събрание на МИГ;

2. Определя реда за осъщестяване на дейността на МИГ, включително и на тази в обществена полза, като носи отговорност за това; 

3. Разработва СВОМР при спазване на нормативните изисквания за това и я предлага за приемане от Общото събрание; , 

4. Прилага одобрената СВОМР, актуализира я при необходимост и организира нейното изпълнение при спазване на нормативните изисквания и договорените задължения към финансиращите институции;

5. Следи за подаването на заявленията за планираните дейности и разходи за следващата календарна година, както и периодични заявки за одобрение на извършвани дейности, съобразно нормативните изисквания;

6. Разпорежда се с имуществото на   МИГ, при спазване на разпоредбите на настоящия Устав , както и взема решения за получаване на банкови заеми;

7. Променя адреса на управление на сдружението. 

8. Оперативно изпълнява годишния бюджет, както и подготвя и внася в Общото събрание проект за бюджет;

9. Изготвя доклад за изпълнението на СВОМР, доклад за дейността на  МИГ и финансов отчет и ги представя на  Общото събрание  за приемане;

10. Приема правила за организиране на процедура за избор на бенефициенти по СВОМР;

11. Взема решение за участие в други организации, както и за откриване и закриване на клонове; 

12. Взема решение за формиране на комисията за оценка и избор на проекти в изпълнение на мерките, включени в СВОМР, определя състава й , включително и външните експерти, както и приема правила за работа на комисията;

13. Взема решение  за обявяване на процедура по избор на проекти, съобразно приетите правила и процедури в СВОМР; 

14. Утвърждава  и актуализира щатно разписание;

15. Определя процедурата за избор на персонал;

16. Извършва ликвидация или определя ликвидатор при прекратяване на  МИГ;

Председателят на Управителния съвет :

1. Сключва трудови договори, изменя и прекратява трудовите правоотношения със служителите на МИГ;

2. Свиква , организира и ръководи провеждането на заседанията на Управителния съвет;

3. Изпълнява други задължения, възложени му по решение на Управителния съвет;

4. Представлява  МИГ пред трети лица и при необходимост може да упълномощи Изпълнителния директор/Координатор  да представлява МИГ за конкретни дейности;

– описание на позициите и изискванията към изпълнителния директор и персонала.
Екипът на сдружението се състои от Изпълнителен директор, експерт по прилагане на дейностите по СВОМР , счетоводител и технически асистент при необходимост и други длъжности.

Изисквания за заемане на длъжността изпълнителен директор:

1. Завършено висше образование, най-малко степен "бакалавър";

2. Професионален стаж най-малко 5 години;

3. Управленски опит най-малко две години;

4. Опит в реализиране на проект, програма или стратегия със стойност над 100 хиляди лева, финансирани от ЕС или от други международни донори.

Основни длъжностни задължения на изпълнителния директор:

1. Представлява Сдружението в страната и чужбина, включително пред: държавни органи, институции и учредения, местни органи на власт и управление, обществени организации, финансови институции, данъчни органи, митнически органи, органи на НОИ, на НЗОК и трети лица;

2. Подготвя и внася в УС проекти за стратегия и бюджет;

3. Предлага на УС вътрешните правила за работа на Сдружението и промени в тях;

4. Определя длъжностните характеристики, техническите задания и щатното разписание на служителите, експертите и другите сътрудници на Сдружението;

5. Прави предложения за назначаване и освобождаване на лица от щатния и нещатния състав и предлага възнагражденията им;

6. Извършва и одобрява текущите разходи за дейността на Сдружението;

7. Сключва допустимите от закона договори, съгласно целите и дейността на Сдружението;

8. Изпълнява изпълнението на решенията на УС и ОС;

9. Изготвя и представя на Управителния съвет проект на годишен отчет за дейността и финансов отчет на Сдружението;

10. Оказва съдействие на организациите, извършващи преглед на дейността на Сдружението;

11. Веднъж годишно осигурява извършването на проверка на дейността на Сдружението от лицензиран експерт-счетоводител, когато го изисква закона или по решение на УС;

12. Изготвя доклад за дейността на Сдружението в съответствие с чл. 40, ал.2 от ЗЮЛНЦ и публикува информация за дейността на Сдружението и осигурява вписването в централния регистър;

13. Изготвя доклади, анализи, отчети, справки и други във връзка с изпълнението на стратегията,изисквани от УО;

14. Информира своевременно УО на ПРСР за възникнали проблеми при изпълнение на стратегията;

15. Взаимодейства с РА и УО по отношение на избора на проекти, включително изпраща на РА резултатите от работата на Комисията;

16. Предоставя на УО и ДФЗ – РА възможност за наблюдение на заседанията на КИП;

17. Извършва проследяваща оценка за изпълнение на стратегията;

18. Осъществява мониторинг на изпълнението на проектите и подпомага методически получателите на финансова помощ;

19. Осъществява посещения на място на кандидати и получатели;

20. Участва в изготвянето на технически задания за проучвания на територията;

21. Участва в дейностите на МИГ, свързани с Националната и Европейска селска мрежа;

22. Участва в разработването на съвместни проекти за сътрудничество с други МИГ от страната и чужбина;

23. Организира и подпомага цялостната дейност по информиране и консултиране на потенциални бенефициенти на стратегията по подготовката на заявленията им за подпомагане, бизнес планове и други документи;

24. Ръководи подготовката на заседанията на Комисията за избор на проекти;

25. Изпълнява и други конкретно възложени задачи, свързани с длъжността.

Изисквания за заемане на длъжността Експерт по прилагане на стратегията за ВОМР

1. Завършено висше образование;

2. Професионален стаж най-малко 2 години;

3. Опит в реализиране на проект, програма или стратегия, финансирани от ЕС или от други международни донори.

Основни длъжностни задължения на експерта:

1. Информира и подпомага подготовката на проекти на потенциалните кандидати;

2. Публикува на електронната страница на МИГ индикативен график за приемите по съответните мерки от стратегията за ВОМР за следващата календарна година;

3. Подготвя и публикува покана за подбор на проекти;

4. Публикува на електронната страница на МИГ указания и образци на документи за кандидатстване за всяка мярка не по-късно от 3 месеца преди публикуване на покана за подбор на проекти;

5. Приема заявления за финансова помощ;

6. Поддържа електронен регистър за постъпилите проекти по стратегията за ВОМР, в който се отразява състоянието и движението на всеки проект; регистърът се публикува на електронната страница на МИГ;

7. Извършва преценка за съответствие на заявленията за предоставяне на финансова помощ по стратегията за ВОМР;

8. Осъществява мониторинг на изпълнението на проектите и подпомага методически получателите на финансова помощ;

9. Осъществява посещения на място на кандидати и получатели, когато това е предвидено в процедурата в нормативен акт или в договора;

10. Подпомага одобрените кандидати при подготовката на заявки за плащане до ДФЗ - РА (за проекти, финансирани от ЕЗФРСР) и УО на съответната програма и за изготвяне на доклади за отчитане на изпълнението;

11. Изготвя доклади, анализи, отчети, справки и други във връзка с изпълнението на стратегията за ВОМР, изисквани от УО на ПРСР 2014 - 2020 г. ;

12. Информира своевременно изпълнителния директор за проблеми, възникнали при изпълнението на стратегията, които впоследствие изпълнителния директор представя пред УО на ПРСР 2014 - 2020 г.;

13. За проектите по ЕЗФРСР въвежда информация за изпълнението на стратегия за ВОМР, в това число данни на всички постъпили проекти (одобрени и неодобрени), в отделна информационна система, която е функционално свързана с Информационната система за управление и наблюдение на средствата от Структурните инструменти на ЕС в Република България за периода 2014 - 2020 г. (ИСУН 2020);

14. Предоставя на изпълнителния директор информация необходима за изготвянето на годишен доклад за отчитане изпълнението на Стратегията за ВОМР, както и други доклади и справки за изпълнението на Стратегията за ВОМР, изисквани от управляващия орган на ПРСР;

Изисквания за заемане на длъжността Счетоводител

1. Завършено висше икономическо образование;

2. Квалификация по счетоводство;

3. Професионален стаж най-малко две години;

Основни длъжностни задължения на счетоводителя:

1. Счетоводство и финансово управление;

2. Информира, консултира и подпомага подготовката на проекти на потенциалните кандидати по съответните оси в тяхната финансова част;

3. Оформя документите, свързани с финансовата дейност на МИГ;

4. Обработва счетоводните документи по сметките, за които отговаря;

5. Изготвя необходимите за дейността на МИГ трудови и граждански договори, ведомости за заплати, сметки за изплатени суми, служебни бележки и др.;

6. Участва в изготвянето на бюджета на МИГ, подготовка на исканията за плащане до УО, отчетите за дейността и др.;

7. Изчислява и осчетоводява вноските за държавното обществено осигуряване и за фонд „Професионална квалификация и безработица“;

8. Изчислява и осчетоводява данъчните задължения на лицата по трудови и граждански договори с МИГ;

9. Подготвя данни за статистическите отчети, формуляри, декларации и приключването на съответните отчетни периоди на организацията;

10. Участва в комисии при извършване на инвентаризации или проверка на материално отговорни лица;

11. Подпомага изпълнителният директор и УС на МИГ в изготвянето на доклади във финансовата им част до УО;

12. Подпомага бенефициентите при подготовката на Заявления за кандидатстване по Стратегията за Водено от общностите местно развитие и подготовката на отчетите по проектите във финансовата им част;

13. Участва в осъществяване на наблюдение на изпълнението на проектите и посещенията на място;

14. Осъществява наблюдение на изпълнението на проектите в тяхната финансова част;

15. Подписва заедно  с изпълнителния директор, всички документи от финансово имуществен характер, от които произтичат права и задължения за МИГ, подписва баланса и счетоводните отчети, както и всички отчети и сведения, които произтичат от счетоводни записвания;

16. Участва в изготвянето на годишен доклад за отчитане изпълнението на Стратегията за Водено от общностите местно развитие, както и други доклади и справки за изпълнение на стратегията за местно развитие, изискани от УО;

17. Изпълнява и други конкретно възложени задачи, свързани с длъжността;

Изисквания за заемане на длъжността технически асистент

1. Завършено висше образование;

2. Професионален стаж най-малко 2 години;

3. Добра компютърна грамотност;

4. Владеене на поне един западен език.

Основни длъжностни задължения на техническия асистент:
1. Информира и подпомага подготовката на проекти на потенциалните кандидати;

2. Организира приемането на посетителите;

3. Извършва подготовката и провеждането на деловите срещи, обучения, семинари и други събития;

4. Записва и докладва телефонните разговори;

5. Води протоколи от съвещанията и деловите срещи;

6. Приема кореспонденцията за екипа;

7. Следи за изпълнението на определените срокове;

8. Води деловодството в рамките на компетенциите си;

9. Организира отпечатването и разпространяването на протоколи, решения и други материали от оперативки, съвещания, делови срещи, семинари и обучения;

10. Регистрира заявления за финансова помощ;

11. Поддържа електронен регистър за постъпилите проекти по стратегията за ВОМР, в който се отразява състоянието и движението на всеки проект; регистърът се публикува на електронната страница на МИГ;

12. Осъществява мониторинг на изпълнението на проектите и подпомага методически получателите на финансова помощ;

13. Осъществява посещения на място на кандидати и получатели, когато това е предвидено в процедурата в нормативен акт или в договора;

14. Подпомага одобрените кандидати при подготовката на заявки за плащане до ДФЗ - РА (за проекти, финансирани от ЕЗФРСР) и УО на съответната програма и за изготвяне на доклади за отчитане на изпълнението;

15. Изготвя доклади, анализи, отчети, справки и други във връзка с изпълнението на стратегията за ВОМР, изисквани от УО на ПРСР 2014 - 2020 г. ;

16. Информира своевременно изпълнителния директор за проблеми, възникнали при изпълнението на стратегията, които впоследствие изпълнителния директор представя пред УО на ПРСР 2014 - 2020 г.;

17. За проектите по ЕЗФРСР въвежда информация за изпълнението на стратегия за ВОМР, в това число данни на всички постъпили проекти (одобрени и неодобрени), в отделна информационна система, която е функционално свързана с Информационната система за управление и наблюдение на средствата от Структурните инструменти на ЕС в Република България за периода 2014 - 2020 г. (ИСУН 2020);

18. Предоставя на изпълнителния директор техническа помощ във връзка с изготвянето на годишен доклад за отчитане изпълнението на Стратегията за ВОМР, както и други доклади и справки за изпълнението на Стратегията за ВОМР, изисквани от управляващия орган на ПРСР;

8.3. Капацитет на местната инициативна група да изпълни стратегията за ВОМР:

Договор за предоставяне на финансова помощ по подмярка „Придобиване на умения и постигане на обществена активност на съответните територии за потенциални местни инициативни групи в селските райони” от ПРСР за периода 2007-2013 г., подкрепена от ЕЗФРСР № РД 50-371/28.02.2009 г. по Проект №431-2-03-43.

Договор за предоставяне на финансова помощ  по Мярка „Прилагане на стратегия за местно развитие“ и  по Мярка „Управление на местни инициативни групи, придобиване на умения и постигане на обществена активност на съответната територията за местни инициативни групи, прилагащи стратегии за местно развитие“ от ПРСР за периода 2007-2013 година, подкрепена от Европейския земеделски фонд за развитие на селските райони № РД 50-98/13.06.2012 г.

Договор за предоставяне на финансова помощ  по подмярка 19.1. „Помощ за подготвителни дейности на мярка 19 „Водено от общностите местно развитие” от ПРСР за периода 2014-2020 г. №РД 50-162/07.12.2015 г. по Проект 19-19-1-01-25/03.09.2015 г.

Във връзка с изпълнението на стратегията, екипът на МИГ Гълъбово 2011 (сега „Гълъбово-Опан“)  и органите, вземащи решения, са реализирали следното :

- Обучения за сработване и мобилизиране на основния екип – две обучения.;

- Обучения на екипа и членовете на УС във връзка с прилагане на СМР и участието в комисия за оценка на проекти – две обучения.;

- Обучения за придобиване на умения за оценяване на проекти – две обучения.;

- Обучения на местни лидери за придобиване на знания за СМР – две обучения.;

- Обучения на местни лидери за придобиване на знания за разработване на проект и подготовка на пакет от документи за кандидатстване – три обучения;

- Обучения на местни лидери от уязвими групи за придобиване на знания по СМР – две обучения.;

- Обучение на екипа и УС за придобиване на умения за оценяване на проекти;

- Организиране на посещение в МИГ от страна от ЕС с цел придобиване на умения от екипа за прилагане на СМР, обмяна на опит и добри практики, установяване на сътрудничество. -  три обучения;

- Обучение на екипа за придобиване на умения за административно съответствие и допустимост  за екипа и УС;

- Обучения на бенефициенти (фермери, частен бизнес, НПО, общини) за изпълнение и отчитане на проекти по СМР  – две обучения.;

- Посещение на местни лидери от различни сектори, бенефициенти, членове на екипа и УС на успешни проекти по мерките от СМР на МИГ „Гълъбово 2011“ на територията на страната;

- Обучение „Отчитане и реализация на проектни предложения към СМР на МИГ Гълъбово 2011“;

- Организиране посещение на МИГ  от ЕС - за екипа на МИГ „Гълъбово 2011“ и членовете на УС  във връзка с необходимост от подобряване на уменията за изграждане на имидж и промоциране на територията и стратегията на МИГ;

- Обучение за екипа на МИГ/УС,ОС и бенефициенти на тема:"Финансово управление на проекти по ПРСР";

- Създаване и публикуване на сайта на МИГ на всичките необходими документи и насоки за кандидатстване с проекти по мерките от СМР. Текущо адаптиране на пакетите документи съобразно промени в приложимите наредби;

- Изготвяне и публикуване на списъци с одобрени външни експерти консултанти и външни експерти оценители;

- Информиране на населението и популяризиране дейностите по СМР чрез отпечатване и разпространение на брошури, печатни материали, множество публикации и съобщения в местни медии, реализиране на информационни събития, радио и телевизионни, публикуване на актуална информация, както на сайта http://mig-galabovo.eu/, така и във фейсбук страницата, свързана с публикуване на текущи новини, покани и обяви на МИГ. 

- Активно предоставяне на консултации на бенефициенти, както на място в офиса на МИГ, така и посредством организирани информационни срещи във всички населени места от територията на МИГ;

- Отваряне на пет приема на проектни предложения по обявени покани, извършване на оценка и входиране на одобрените проекти в  ОД „Земеделие“ Стара Загора;


Разглеждайки заложените в СМР индикатори за изпълнение на цялостната стратегия за целия период на изпълнение наблюдаваме следното:


Изпълнението на заложените в СМР дейности се извършва при спазване на графика и полагане на всички необходими усилия от страна на екипа, както в посока оживяване на територията с цел реализиране на проектите по стратегията и динамично участие на общността във всички процеси на местно развитие, така и в промоциране на предимствата и активите на територията и осъзнаване на необходимостта от предприемане на мерки за преодоляване на недостатъците и проблемите. 


В периода, екипът на МИГ Гълъбово изпълнява успешно всички дейности, заложени в рамките на стратегията и разгръща своя потенциал в допълнителни ангажименти и задачи, които в процеса на работа е установено, че биха допринесли за успешната реализация на стратегията. Благодарение на правилното осъзнаване на факта, че стратегиите, програмите и политиките не бива да бъдат статични, а следва да се развиват според изменящите се съществуващи фактори и новопоявяващите се такива, екипът на МИГ Гълъбово 2011 и нейните органи прилагат гъвкав подход към изпълнението на СМР.


През периода бяха отворени пет покани за  прием, приети и оценени 41 брой проектни предложения, сключени са 31 договори на обща стойност 1 564 747,94 лв.  Усвояемостта на бюджета по сключените договори чрез „МИГ Гълъбово 2011“  е  98 %.


Вилияна Георгиева Вичева  стана част от екипа на СНЦ „МИГ Гълъбово 2011“ през 2013 г. като  изпълнителен директор. Професионална квалификация – икономист, степен магистър, специалност – финанси. Общ професионален стаж – 23 години.  Наличие на управленски опит : СНЦ „МИГ Гълъбово 2011“  -  Изпълнителен директор -2 г. и 9 м. ; „Енергоремонт Гълъбово“ АД –  ръководител отдел „УЧР“ - 4 г. и 9 м. ; МБАЛ „Д-р Чакмаков“ ЕООД –  ръководител сектор „Административен“ - 2 г. и 8 м. Наличие на опит в разработване, изпълнение, мониторинг, контрол и реализиране на проекти: „Текущ ремонт на ЦДГ „Наталия“ гр. Гълъбово“ – Проект „Красива България“ по мярка 02 – Подобряване на социалната инфраструктура на стойност 166 240,26 лв.; Наличие на опит в реализиран проект в изпълнение на подхода Лидер: Изпълнение на стратегия за местно развитие на територията на община Гълъбово по ПРСР за периода 2007 – 2013 година  подкрепена от Европейския земеделски фонд за развитие на селските райони на стойност 2 000 000 лв.; и др.


Елена Миткова Няголова стана част от екипа на СНЦ „МИГ Гълъбово 2011“ като  член на Управителния съвет през 2011 г. Професионална квалификация – учител, степен бакалавър, специалност – български език и история. Общ професионален стаж – 21 години. Наличие на опит в разработване, изпълнение, мониторинг, контрол и реализиране на следните проекти по подхода Лидер:„ Ноемврийски празник на фолклора - Мъдрец” в с.Мъдрец 2013 г. - 2015 г.; Изпълнение на стратегия за местно развитие на територията на община Гълъбово по ПРСР 2007 – 2013 година, от 12.06.2012 г. до 30.09.2015 г..


Диана Жекова Гочева стана част от екипа на СНЦ „МИГ Гълъбово 2011“ през 2012 г. като счетоводител. Професионална квалификация – икономист, степен бакалавър, специалност – икономика на търговията и професионална квалификация – магистър по публична администрация. Общ професионален стаж – 10 години.  Наличие на опит в разработване, изпълнение, мониторинг, контрол и реализиране на следните проекти по подхода Лидер: Изпълнение на стратегия за местно развитие на територията на община Гълъбово по ПРСР за периода 2007 – 2013 година, от 12.10.2012 г. до 30.09.2015 г..


Павлина Драгиева Петрова е нов член в екипа на СНЦ „МИГ Гълъбово-Опан“ като технически асистент. Професионална квалификация – икономист, степен бакалавър, специалност – финанси. Общ професионален стаж – 12 години.  Наличие на опит в разработване, изпълнение, мониторинг, контрол и реализиране на проект по ОПАК: „Повишаване квалификацията и мотивираността на служителите от Община Гълъбово

8.4. Описание на системата за мониторинг и оценка:

Наблюдението на СВОМР ще се извършва съвместно от УС, екипа на МИГ и външни експерти. Напредъкът в прилагането на Стратегията ще се докладва на УО ежегодно чрез Годишен доклад.

Наблюдението и оценката ще отчитат напредъка в прилагането на Стратегията, чрез базовите индикатори, финансовите индикатори (брой и стойност на подадените заявления, брой и стойност на одобрените заявления, брой и стойност на сключените договори, брой и стойност на подадените искания за плащане, брой и стойност на одобрените искания за плащане, брой и стойност на успешно приключилите проекти), както и индикаторите за резултати на СВОМР. (заличено, доп.споразумение РД 50-136/25.06.2018г.) Ще бъде създадена електронна информационна система, която ще има за цел да обезпечи надеждна информация за бюджетните параметри и резултатите от прилагането на Стратегията за УС и партньорите, ангажирани в управлението на СВОМР така, че те да могат да вземат правилни управленски решения.  

Така чрез наблюдението ще се събира информация за договорените средства, финансираните дейности/инвестиции и непосредствените резултати от изпълнението на проектите. Списъкът на общите индикатори е разширен с допълнителни индикатори, специфични за всяка мярка от СВОМР. 

Бенефициентите по Стратегията трябва да предоставят данни за наблюдение при попълване на заявленията за подпомагане. Обект на наблюдение ще са етапа на реализация на проекта, извършени междинни и финални плащания по всеки проект, основните индикатори за успех в рамките на проекта, информация за постигнатите количествени и качествени индикатори на ниво проект. Събраната информация ще бъде обобщена и вписана в таблиците на информационната система. Ще се поддържа и актуална информация по отношение на напредъка по изпълнението на СВОМР, като редовно проследява заложените индикатори. 

Екипът на МИГ ще следи и информацията от НСИ за социално-икономическата ситуация на територията, която ще се допълни от изследвания и проучвания, финансирани в рамките на периодични оценки. УС периодично ще наблюдава напредъка в постигане на набелязаните цели на Стратегията на базата на представените документи. УС проверява резултатите от изпълнението, особено постигане на целите за всеки един от приоритетите. 

Инструментите за извършване на мониторинга и за събиране на данни  са:

1. База данни и отчети по прилагане на СВОМР;

2. Текущ мониторинг;

3. Периодично проучване за въздействието на СВОМР върху социално-икономическото развитие на територията и удовлетвореността от прилагането на СВОМР в общността;

4. Данни от общински и държавни институции;

5. Други тематични проучвания и анализи.

ОЦЕНКА 

МИГ периодично ще извършва изследвания и оценки  за балансирано прилагане на стратегията на МИГ  и една окончателна оценка - в годината на приключване на СВОМР. Оценките ще бъдат възложени на външни експерти. При необходимост с решение на УС ще бъде извършван годишен счетоводен одит от независим експерт – счетоводител. Общите критерии, на базата на които ще се прави оценка са:публичност; ефикасност; степен на въздействие върху местните общности; и др. Междинните оценки и изследвания ще включват и анализ на възникналите положителни и отрицателни тенденции, като на тази база може да бъде предложено преразпределението на публичния принос по мерките.

ПРОЦЕДУРИ ЗА ГОДИШНИТЕ ДОКЛАДИ ЗА НАПРЕДЪКА:

Въз основа на осъществената дейност и информацията по отношение на напредъка, всяка година органите на МИГ,  изготвят Доклад за отчитане изпълнението на СВОМР в съответствие с Чл. 62 (15) от Наредба № 22/14.12.2015 г. на МЗХ. Докладът се извършва от екипа на МИГ и УС и се предоставя на ОС за разглеждане и приемане до края на годината. До 31 януари на следващата година докладът се представя на Общото събрание на МИГ за одобрение. Докладът може да съдържа всякаква информация за:

· постигнатия напредък по изпълнението на приоритетите, мерките и индивидуалните проекти и финансовото изпълнение на проектите;

· мерките за наблюдение, оценка и контрол, както и създадените механизми за събиране на данни;

· преглед на всички значителни проблеми, възникнали в процеса на изпълнение, както и мерките за преодоляване на тези проблеми;

· мерките за осигуряване на публичност; 

· мерките за постигане на необходимото съответствие със секторните политики и програми.

· коректното прилагане на всички заложени в стратегията или изискуеми от УО/РА процедури. 

· действията, предприети с цел осигуряване на качество и ефективност при изпълнение на Стратегията.

Докладът за отчитане изпълнението на СВОМР се изпраща по пощата с обратна разписка, по куриер или лично се подава в деловодството на МЗХ до 31 януари на следващата година.Годишният доклад за 2023 г. се подава в срок до 30.09.2023 г. Процедурата за годишните доклади ще бъде прилагана от МИГ след подробното и разработване от УО.

ПРОЦЕДУРА ЗА ОБНОВЯВАНЕ НА СТРАТЕГИЯТА:

В края на всяка година от изпълнението на Стратегията, въз основа на годишния доклад за напредъка и изследванията и оценките за прилагането на стратегията, УС ще прави предценка на изпълнението на СВОМР по години, мерки и изразходваните средства и в резултат на тази оценка ще прави предложения за обновяване на СВОМР. Предложенията за обновяване на СВОМР ще бъдат представяни на Общо събрание на МИГ за одобрение. Процедурата за обновяване на СВОМР може да бъде във връзка с промяна на приложимата нормативна уредба и /или във връзка с промяна на съответната програма, при наличие на очевидна грешка; по отношение на финансовите ѝ параметри до 10 на сто от одобрения ЕЗФРСР бюджет от подмярка 19.2; по отношение на мониторинговите индикатори за резултат във връзка с промяна на финансовите параметри по т. 3; по отношение на критериите за допустимост, в т. ч. минимална и максимална стойност на проектите и интензитет на помощта; за увеличаване или намаляване на финансовата помощ от ЕЗФРСР при условията и по реда на чл. 41.

9. Индикатори за мониторинг и оценка:

9.1. Индикатори за цялостното прилагане на стратегията за ВОМР, включително брой създадени работни места:

	Индикатори по отношение на цялостното развитие на СМР

	Вид 

индикатор
	Индикатор
	Мерна 

единица
	Цел до края на стратегията
	Източник на 

информация

	Изходен
	Брой проекти, 

финансирани по СМР
	Брой
	32
	Базата данни на МИГ

	
	Брой бенефициенти, 

подпомогнати по СМР
	Брой
	53
	Базата данни на МИГ

	
	Брой на участниците                         - в обучения в 

информационни дейности
	Брой
	700                                   200                                     500
	Базата данни на МИГ

	
	Брой на получените дни 

обучения, средно
	Брой
	46
	Базата данни на МИГ

	
	Брой консултирани 

потенциални бенефициенти
	Брой
	120
	База данни на  МИГ

	
	Брой  дейности за придобиване на умения и постигане на обществена активност
	Брой
	30
	База данни на  МИГ

	Резултатен
	Брой подпомогнати 

иновативни дейности
	Брой
	11
	Базата данни на МИГ

	
	Общ брой на създадените нови работни места или 

запазени съществуващи
	Брой
	46
	Базата данни на МИГ

	
	Население в територията, което се ползва подобрената среда
	Брой
	13 000
	Базата данни на МИГ

	
	Ползватели уязвими групи от населението и в т.ч малцинства
	Брой
	600
	База данни на  МИГ

	
	Брой на участниците, успешно завършили обучение
	Брой
	200
	База данни на  МИГ

	
	Брой подадени заявления за кандидатстване по СВОМР
	Брой
	50
	База данни на  МИГ


9.2 Индикатори по мерки

	Индикатори по мярка 4.1

	Вид 

индикатор
	Индикатор
	Мерна 

единица
	Цел до края на 

стратегията
	Източник на информация

	Изходен
	Брой проекти, финансирани по мярката
	Брой
	7
	База данни на  МИГ

	
	Брой бенефициенти, подпомогнати по 

мярката
	Брой
	15
	База данни на  МИГ

	Резултат
	Брой проекти свързани с иновации
	Брой
	2
	База данни на  МИГ

	
	Общ брой на създадените нови работни места или запазени съществуващи
	Брой
	20
	База данни на  МИГ


	Индикатори по мярка 4.2

	Индикатор
	Мерна единица
	Цел до края на стратегията
	Източник на информация

	Брой проекти, финансирани по мярката
	Брой
	2
	База данни на  МИГ

	Брой бенефициенти, подпомогнати по мярката
	Брой
	5
	База данни на  МИГ

	Брой проекти свързани с 

иновации
	Брой
	2
	База данни на  МИГ

	Общ брой на 

създадените нови работни места или запазени 

съществуващи
	Брой
	6
	База данни на  МИГ


	Индикатори по мярка 6.4

	Вид индикатор
	Индикатор
	Мерна единица
	Цел до края на 

стратегията
	Източник на информация

	Изходен
	Брой проекти, 

финансирани по 

мярката
	Брой
	7
	База данни на  МИГ

	
	Брой бенефициенти, подпомогнати по 

мярката
	Брой
	15
	База данни на  МИГ

	Резултат
	Брой проекти свързани с иновации
	Брой
	2
	База данни на  МИГ

	
	Общ брой на 

създадените нови 

работни места или 

запазени съществуващи
	Брой
	20
	База данни на  МИГ


	Индикатори по мярка 7.1

	Вид индикатор
	Индикатор
	Мерна 

единица
	Цел до края на 

стратегията
	Източник на информация

	Изходен
	Брой проекти, 

финансирани по мярката
	Брой
	6
	База данни на  МИГ

	
	Брой бенефициенти, 

подпомогнати по мярката
	Брой
	8
	База данни на  МИГ

	Резултат
	Брой проекти свързани с иновации
	Брой
	3
	База данни на  МИГ

	
	Население в територията, което се ползава от 

подобрената среда.
	Брой
	6000
	База данни на  МИГ

	
	Ползватели уязвими групи от населението и в 

т.ч малцинства
	Брой
	300
	База данни на  МИГ


	Индикатори по мярка 7.2

	Вид 

индикатор
	Индикатор
	Мерна 

единица
	Цел до края на 

стратегията
	Източник на информация

	Изходен
	Брой проекти, финансирани по мярката
	Брой
	10
	База данни на  МИГ

	
	Брой бенефициенти, подпомогнати по 

мярката
	Брой
	10
	База данни на  МИГ

	Резултат
	Брой проекти свързани с иновации
	Брой
	2
	База данни на  МИГ

	
	Население в територията, което се ползава от подобрената среда.
	Брой
	7000
	База данни на  МИГ

	
	Ползватели уязвими групи от населението и в т.ч малцинства
	Брой
	300
	База данни на  МИГ


	ИНДИКАТОРИ ПО МЯРКА 19.2

	Вид 

индикатор
	Индикатор
	Мерна 

единица
	Цел до края на 

стратегията
	Източник на информация

	Изходен
	Брой проекти, 

финансирани по мярката
	Брой
	1
	База данни на  МИГ

	
	Брой консултирани потенциални бенефициенти
	Брой
	120
	База данни на  МИГ

	
	Брой бенефициенти, подпомогнати по СВОМР
	Брой
	53
	База данни на  МИГ

	
	Брой дейности за 

придобиване на умения и 

постигане на обществена активност
	Брой
	30
	База данни на  МИГ

	
	Брой на участниците в дейностите за 

придобиване на умения и постигане на обществена активност
	Брой
	500
	

	
	Брой на получените дни обучения, средно
	Брой
	46
	Базата данни на МИГ

	
	Брой на участниците в дейностите по обучение
	Брой
	200
	База данни на  МИГ

	Резултат
	Брой на участниците, 

успешно завършили 

обучение
	Брой
	200
	База данни на  МИГ

	
	Брой подадени заявления за кандидатстване по СВОМР
	Брой
	50
	База данни на  МИГ


10.   Съответствие с хоризонталните политики на ЕС:

10.1. Равенство между половете и липса на дискриминация:

В съответствие с Чл.7 на Регламент 1303/2013 УС ще гарантира, че равнопоставеността между жените и мъжете и избягването на дискриминацията са взети  предвид във всички етапи на програмиране, прилагане, наблюдение и оценка на СВОМР. Всички мерки от СВОМР ще бъдат отворени за всички бенефициенти на равна основа, без оглед на раса, етнос, религиозни вярвания, увреждания, възраст или полова ориентация. Във всички дейности, свързани със СВОМР, УС на МИГ ще се съобрази и с националното законодателство: Конституцията на Република България, Кодекса на труда, Закона за защита от дискриминация. 

УС на МИГ  се състои от  трима мъже и две жени. В организираните събития на МИГ са ангажирани по равно мъже и жени. Равенство между половете ще се съблюдава строго при определянето на състава на Комисията за избор на проекти. УС на МИГ ще осигури предотвратяването на всякакъв вид дискриминация, особено при изпълнението на административните процедури във връзка с достъпа до финансови средства. Проблемите на равните възможности ще бъдат разглеждани и по време на разработването на критериите за избор на проекти, включително следните индикативни аспекти на тези проблеми :

· участие на целевите групи във връзка с равните възможности в процеса на подготовката на проектите за степента, до която техните потребности и изисквания са взети предвид;

· насърчаване на физическа и комуникационна достъпност за хората в неравностойно положение (хора с увреждания, етнически малцинства с фокус роми, дълготрайно безработни, младежи и хора, живеещи в изолация или трудно достъпни места  и т .н)

· сътрудничество с организациите, представляващи интересите на различни целеви групи;

При избора на проекти по подмярка 6.4 и подмерки 7.2 и 7.1 приоритет ще бъде даден за проекти, развиващи услуги за уязвимите групи. Където е приложимо, индикаторите за наблюдение на СВОМР ще отразяват броя на мъжете и жените. Тези данни ще се докладват от УС на МИГ пред Общото събрание. Отговорност на УС на МИГ, чрез екипа на ЗАП, е да осигури на бенефициентите насоки по всички практически въпроси, свързани с проблемите на равенството и отсъствието на дискриминация.

10.2 Устойчиво развитие (защита на околната среда)

Дейностите по Приоритет 1 няма да окажат негативно въздействие върху околната среда. Недопустими са разходи за инвестиция, за която е установено, че ще оказва отрицателно въздействие върху околната среда. По Приоритет 2  дейностите по Мярка 6.4, 7.1 и 7.2 ще имат директно положително въздействие върху околната среда, чрез инвестиции в развитието и опазването на природните обекти. Други непреки положителни влияния на Стратегията ще дойдат от създаването на интерес у местното население за опазване на околната среда, чрез реализацията на проекти, отнасящи се до природното наследство на територията. Проектите, предвиждащи инвестиционни предложения, за които се изисква ОВОС по реда на Закона за Опазване на околната среда или специфична екологична оценка (по реда на Закона за биологичното разнообразие, ще се одобряват само след положително становище по ОВОС/становище по ЕО и при съобразяване с препоръките от извършените оценки и становищата по тях.

10.3 Насърчаване на заетостта и конкурентоспособността

Реализацията на Стратегията ще има положителни въздействия върху нивата на заетост, както поради създаването на нови възможности за работа, чрез стартирането на бизнес извън селското стопанство, така и поради запазването на съществуващи работни места в земеделието. При техническата оценка на проектните предложения ще се дава предимство на проекти, създаващи нови работни места. МИГ си поставя за цел подобряването на стандарта на живот на населението, като повиши възможностите му на пазара на труда. СВОМР ще  насърчава  и конкурентоспособността на земеделието и  МСП чрез подкрепа за стартиращи технологични фирми - за разработка на иновативни продукти в предприятията и подкрепа за  обновяване на технологиите, както и инвестиции  за въвеждане на модерни практики за стопанисване на земята и водите.

10.4 Съответствие с програмите на структурните фондове.

Мерките и дейностите разписани в тази Стратегия са осъществими и възможни в периода 2014– 2020 г. Периодът на Стратегията съвпада с плановия период на Европейския съюз. Мерките и дейностите заложени с СВОМР изцяло съответстват и се допълват с Оценката на потребностите заложена в ПРСР 2014-2020:

· Повишаване на осведоменотта на населението и кандидатите; Повишаване на капацитета за предоставяне на съветнически услуги; Подобряване на организацията за трансфер на знания и иновации;

· Повишване на конкурентоспособността на стопанствата; Ускоряване на модернизацията и технологичното им обновление; Повишаване на жизнеспособността на малките земеделски стопанства;

· Подобряване на достъпа до външни финансови средства

· Подобряне на вертикалното и хоризонтално сътрудничество между земеделските производители, преработвателите и търговците с оглед преодоляване на затрудненията при реализацията на селскостопанската продукция;

· Развитие на предприемачеството в селските райони; Подобряване на местния капацитет за устойчиво развитие;

· Подобряване на социалната, техническата и туристическата инфраструктура; Осигурявне на достъп до фиксиране широколентова мрежа в селските райони без покритие;

Обхватът на помощта, предоставяна чрез мерките на СВОМР, няма да се припокрива с обхвата на помощта по схемите за подкрепа по другите Оперативни програми. МИГ ще извършва  кръстосани проверки с цел предотвратяване на двойно финансиране. 

Фигура 1

